Ninu atẹjade kan ti Alaga apapọ ẹgbẹ wọn, Alaaji Sulaiman Yakubu ati akọwe rẹ, Ibrahim Abdullahi, buwọ lu lorukọ ẹgbẹ ọhun lọjọ Aiku, Sannde, ọsẹ yii, wọn ni ko yẹ ki Sunday Igboho ṣi wa lominira, ko maa yan fanda kiri ilu, tori awọn gbagbọ pe oun gan-an lo ṣagbatẹru akọlu ti wọn ṣe si Alaaji Salihu niluu Igangan lọjọsi. Ẹgbẹ naa tun parọwa sijọba pe ki wọn fi pampẹ ofin gbe gbogbo awọn alatilẹyin Sunday Igboho, ati awọn ti wọn ba lọwọ ninu bi wọn ṣe dana sun awọn dukia Seriki Fulani ti wọn le jade niluu ọhun. Lara ohun ti wọn tun beere pawọn fẹ kijọba ṣe ni pe ki wọn ṣeto bi Alaaji Salihu AbdulKadir yoo ṣe pada siluu Igangan, ki wọn pese aabo to peye fun un, ki wọn si san owo ‘gba ma binu’ fun un latari awọn dukia olowo iyebiye rẹ to padanu sinu iṣẹlẹ ọhun. Atẹjade naa ka lapa kan pe: “Ẹgbẹ GADFAN n fi asiko yii ke sijọba apapọ ati ti ipinlẹ Ọyọ lati ri i pe wọn ṣe idajọ ododo fun Alaaji Saliju AbdulKadir ati awọn eeyan rẹ, ki i ṣe pe kijọba mu Sunday Igboho atawọn bọisi ẹ nikan ni, ṣugbọn ki wọn ba wọn ṣẹjọ, ki wọn si fiya jẹ wọn, lẹyin naa, ki wọn ri i pe wọn san owo to yẹ fun Seriki Fulani ati awọn eeyan rẹ, ki wọn si da wọn pada si ibi ti wọn ti n gbe tẹlẹ naa. A ti kiyesi i pe akọlu ti wọn ṣe si Seriki Fulani nilu Igangan mu ko padanu ọpọlọpọ maaluu, ewurẹ, aguntan, ẹyẹ awo, ileewe aladaani rẹ kan, awọn ileetaja ati mọṣalaaṣi, aropọ eyi ti owo rẹ ju miliọnu lọna ẹẹdẹgbẹta naira (#500m) lọ. Nipari atẹjade naa, wọn sọ pe awọn ti n ba awọn agbẹjọro awọn sọrọ, awọn si ti ṣetan lati gbe igbesẹ ofin tijọba ko ba tete dahun si awọn nnkan tawọn fẹ wọnyi.


Awọn Fulani ni kijọba mu Sunday Igboho, ki wọn si da Seriki pada s’Igangan

Atẹjade naa ka lapa kan pe: “Ẹgbẹ GADFAN n fi asiko yii ke sijọba apapọ ati ti ipinlẹ Ọyọ lati ri i pe wọn ṣe idajọ ododo fun Alaaji Saliju AbdulKadir ati awọn eeyan rẹ, ki i ṣe pe kijọba mu Sunday Igboho atawọn bọisi ẹ nikan ni, ṣugbọn ki wọn ba wọn ṣẹjọ, ki wọn si fiya jẹ wọn, lẹyin naa, ki wọn ri i pe wọn san owo to yẹ fun Seriki Fulani ati awọn eeyan rẹ, ki wọn si da wọn pada si ibi ti wọn ti n gbe tẹlẹ naa. A ti kiyesi i pe akọlu ti wọn ṣe si Seriki Fulani nilu Igangan mu ko padanu ọpọlọpọ maaluu, ewurẹ, aguntan, ẹyẹ awo, ileewe aladaani rẹ kan, awọn ileetaja ati mọṣalaaṣi, aropọ eyi ti owo rẹ ju miliọnu lọna ẹẹdẹgbẹta naira (#500m) lọ. Nipari atẹjade naa, wọn sọ pe awọn ti n ba awọn agbẹjọro awọn sọrọ, awọn si ti ṣetan lati gbe igbesẹ ofin tijọba ko ba tete dahun si awọn nnkan tawọn fẹ wọnyi.


Ọsẹ to n bọ ni wọn yoo sinku Yinka Odumakin siluu Moro, nipinlẹ Ọṣun

Awọn ẹbi oloogbe, Yinka Odumakin, ti ya ọjọ mẹta, iyẹn ọjọ kejilelogun, kẹtalelogun ati ikẹrinlelogun, oṣu kẹrin yii, sọtọ fun ayẹyẹ isinku ajijagbara naa. Gẹgẹ bi atẹjade kan lati ọdọ iyawo oloogbe naa, Dokita Joe Odumakin, to tẹ ALAROYE lọwọ, eyi to pe ni ‘Eto isinku Yinka Odumakin’ lo ti sọ pe Ọjọbọ, Tọsidee, ọjọ kejilelogun, oṣu kẹrin yii, ni wọn yoo ṣe isin bibu ọla fun un ati isin alẹ Onigbagbọ, nibi ti wọn yoo ti tẹ oku rẹ nitẹ ẹyẹ, eyi ti yoo waye ni Police College to wa ni Ikẹja, niluu Eko, laago mọkanla si aago mẹrin irọlẹ. Ọjọ Ẹti, Furaidee, ni wọn yoo gbe oku akọni ajijagbara naa lati ilu Eko lọ si ilu abinibi rẹ ni Moro, nijọba ibilẹ Ariwa Ifẹ, nipinlẹ Ọṣun. Aisun Onigbagbọ yoo waye nibẹ fun oloogbe yii naa ni ileewe girama Origbo Anglican Grammar School, niluu Moro. Bẹẹ ni isin ẹyẹ titan abẹla fun un yoo waye lọjọ yii kan naa. Ni deede aago mẹjọ aarọ ọjọ Abamẹta, Satide, iyẹn ọjọ kẹrinlelogun, oṣu kẹrin yii, ni wọn yoo tẹ oku rẹ ni itẹ ẹyẹ si Origbo Anglican Grammar School yii kan naa.


Aisun Onigbagbọ yoo waye nibẹ fun oloogbe yii naa ni ileewe girama Origbo Anglican Grammar School, niluu Moro. Bẹẹ ni isin ẹyẹ titan abẹla fun un yoo waye lọjọ yii kan naa. Ni deede aago mẹjọ aarọ ọjọ Abamẹta, Satide, iyẹn ọjọ kẹrinlelogun, oṣu kẹrin yii, ni wọn yoo tẹ oku rẹ ni itẹ ẹyẹ si Origbo Anglican Grammar School yii kan naa. Aago mẹwaa aarọ ni isin idagbere yoo si waye fun un, lẹyin eyi ni wọn yoo gbe e wọ kaa ilẹ lọ nibi eto ti yoo jẹ ti awọn mọlẹbi nikan. Tẹ o ba gbagbe, ọjọ keji, oṣu kẹrin ọdun yii ni ajijagbara naa pa oju de si ọsibitu ijọba to wa niluu Eko, nibi to ti n gba itọju arun Korona to mu un. Ni nnkan bii aago mọkanla ku ogun iṣẹju lọjọ naa ni Yinka Odumakin mi ini ikẹyin nileewosan naa.


Aago mẹwaa aarọ ni isin idagbere yoo si waye fun un, lẹyin eyi ni wọn yoo gbe e wọ kaa ilẹ lọ nibi eto ti yoo jẹ ti awọn mọlẹbi nikan. Tẹ o ba gbagbe, ọjọ keji, oṣu kẹrin ọdun yii ni ajijagbara naa pa oju de si ọsibitu ijọba to wa niluu Eko, nibi to ti n gba itọju arun Korona to mu un. Ni nnkan bii aago mọkanla ku ogun iṣẹju lọjọ naa ni Yinka Odumakin mi ini ikẹyin nileewosan naa. Ọmọ bibi ilu Moro, nipinlẹ Ọṣun, ni, o fi iyawo atọmọ, awọn obi pẹlu awọn ẹgbọn meji saye lọ.


Ọmọ bibi ilu Moro, nipinlẹ Ọṣun, ni, o fi iyawo atọmọ, awọn obi pẹlu awọn ẹgbọn meji saye lọ.


Okoro ti wọ gau, nibi to ti n ṣẹyun fun ọrẹbinrin ẹ niyẹn ku si n’Ikorodu

Faith Adebọla, Eko Ọmọ bibi ipinlẹ Imo ni wọn pe Wisdom Okoro yii, bẹẹ ni ki i ṣe ọmọde rara, o ti dẹni aadọta ọdun, ṣugbọn pampẹ ofin to mu un lasiko yii lagbara gan-an, tori ẹsun ti wọn fi kan an ni pe oun lo ṣokunfa iku ọrẹbinrin ẹ, Enobong Udoh. Wọn ni ibi tọmọbinrin ẹni ọdun mejidinlogoji naa ti lọọ ṣẹyun to loun ni fọkunrin ọhun lẹmi ti bọ lara ẹ, to fi doloogbe. Alukoro ileeṣẹ ọlọpaa ipinlẹ Eko, DSP Olumuyiwa Adejọbi, to fiṣẹlẹ yii to ALAROYE leti sọ pe nnkan bii aago mẹwaa aabọ owurọ ọjọ Aiku, Sannde, ọjọ kọkanla, oṣu yii, niṣẹlẹ ibanujẹ naa waye n’Ikorodu. Ọrẹ oloogbe naa, Blessing Pius, ni wọn lo pe ara ẹ, Ojule kẹrindinlaaadọta, Opopona Adegboruwa, ni Igbogbo, lagbegbe Ikorodu, lo loun n gbe, oun lo ṣalaye ohun to ṣẹlẹ fawọn ọlọpaa. O ni niṣe lawọn ba oku ọrẹ oun, Eno, gẹgẹ bii ikekuru orukọ ẹ, ninu yara ẹ nile to doju kọ otẹẹli Meras, to wa lọna Igbogbo kan naa, lo ba lọọ fi to awọn ọlọpaa leti. O ṣalaye fawọn ọlọpaa pe ko ti i pẹ ti afurasi ọdaran Okoro kuro lọdọ ọrẹbinrin ẹ to doloogbe yii, ẹyin to kuro lo jẹ oku obinrin naa ni wọn ba.


Ọrẹ oloogbe naa, Blessing Pius, ni wọn lo pe ara ẹ, Ojule kẹrindinlaaadọta, Opopona Adegboruwa, ni Igbogbo, lagbegbe Ikorodu, lo loun n gbe, oun lo ṣalaye ohun to ṣẹlẹ fawọn ọlọpaa. O ni niṣe lawọn ba oku ọrẹ oun, Eno, gẹgẹ bii ikekuru orukọ ẹ, ninu yara ẹ nile to doju kọ otẹẹli Meras, to wa lọna Igbogbo kan naa, lo ba lọọ fi to awọn ọlọpaa leti. O ṣalaye fawọn ọlọpaa pe ko ti i pẹ ti afurasi ọdaran Okoro kuro lọdọ ọrẹbinrin ẹ to doloogbe yii, ẹyin to kuro lo jẹ oku obinrin naa ni wọn ba. Loju-ẹsẹ lawọn ọlọpaa atawọn ọtẹlẹmuyẹ ti tẹsẹ bọ iṣẹlẹ naa, wọn wa Okoro bii igba tobinrin n wa nnkan ọbẹ, ọwọ wọn si tẹ ẹ, ni wọn ba mu un lọ si teṣan wọn. Wọn lo jẹwọ fawọn ọlọpaa pe loootọ ni Eno jẹ ọrẹbinrin oun, awọn si ti n fẹra awọn bọ ilẹ ti ta si i, ati pe ni tododo, oloogbe naa sọ foun ninu oṣu keji, ọdun yii, pe oun ti loyun foun. O loun o sọ fun un pe ko lọọ ṣẹyun o, oun o si mọ bo ṣe ṣe e to fi lọọ ṣẹyun ọhun.


Loju-ẹsẹ lawọn ọlọpaa atawọn ọtẹlẹmuyẹ ti tẹsẹ bọ iṣẹlẹ naa, wọn wa Okoro bii igba tobinrin n wa nnkan ọbẹ, ọwọ wọn si tẹ ẹ, ni wọn ba mu un lọ si teṣan wọn. Wọn lo jẹwọ fawọn ọlọpaa pe loootọ ni Eno jẹ ọrẹbinrin oun, awọn si ti n fẹra awọn bọ ilẹ ti ta si i, ati pe ni tododo, oloogbe naa sọ foun ninu oṣu keji, ọdun yii, pe oun ti loyun foun. O loun o sọ fun un pe ko lọọ ṣẹyun o, oun o si mọ bo ṣe ṣe e to fi lọọ ṣẹyun ọhun. Okoro ni ọjọ Abamẹta, Satide, loun de ọdọ ẹ kẹyin, o ni ọjọ Satide naa lọrẹbinrin oun to doloogbe yii sọ foun pe oun ti lọọ yọ kinni ọhun danu, ati pe ara oun n ṣe bakan bakan, o loun si ṣaajo ẹ. Ọk unrin yii ni aago marun-un kọja iṣẹju mẹrinla loun ti kuro nibẹ ni toun, oun si ti lọ sile. Ṣugbọn awọn aladuugbo ati ọrẹ oloogbe naa sọ fawọn ọlọpaa pe irọ ni Okoro n pa, wọn lo mọ nipa iku oloogbe naa, wọn si lawọn ri i nibẹ laaarọ ọjọ tiṣẹlẹ naa ṣẹlẹ. Ṣa, awọn ọlọpaa ti fi pampẹ ọba gbe Okoro, wọn si ti gbe oku oloogbe lọ si mọṣuari fun ayẹwo lati mọ ibi ti iku ẹ ti wa.


Okoro ni ọjọ Abamẹta, Satide, loun de ọdọ ẹ kẹyin, o ni ọjọ Satide naa lọrẹbinrin oun to doloogbe yii sọ foun pe oun ti lọọ yọ kinni ọhun danu, ati pe ara oun n ṣe bakan bakan, o loun si ṣaajo ẹ. Ọk unrin yii ni aago marun-un kọja iṣẹju mẹrinla loun ti kuro nibẹ ni toun, oun si ti lọ sile. Ṣugbọn awọn aladuugbo ati ọrẹ oloogbe naa sọ fawọn ọlọpaa pe irọ ni Okoro n pa, wọn lo mọ nipa iku oloogbe naa, wọn si lawọn ri i nibẹ laaarọ ọjọ tiṣẹlẹ naa ṣẹlẹ. Ṣa, awọn ọlọpaa ti fi pampẹ ọba gbe Okoro, wọn si ti gbe oku oloogbe lọ si mọṣuari fun ayẹwo lati mọ ibi ti iku ẹ ti wa. Awọn ọlọpaa ni Okoro ṣi ni alaye pupọ to gbọdọ ṣe fawọn, tori ẹ, wọn ti fi i ṣọwọ sẹka ọtẹlẹmuyẹ, nibi ti wọn ti n ṣewadii iwa ọdaran abẹle ni Panti, Yaba. Adejọbi ni tawọn ba ti pari iwadii yii, gbogbo ẹjọ to ku di kootu.


Awọn ọlọpaa ni Okoro ṣi ni alaye pupọ to gbọdọ ṣe fawọn, tori ẹ, wọn ti fi i ṣọwọ sẹka ọtẹlẹmuyẹ, nibi ti wọn ti n ṣewadii iwa ọdaran abẹle ni Panti, Yaba. Adejọbi ni tawọn ba ti pari iwadii yii, gbogbo ẹjọ to ku di kootu.


Lẹyin ọdun kan Amọtẹkun, awọn gomina ilẹ Ibo naa da ẹṣọ alaabo tiwọn silẹ

Faith Adebọla Ọrọ aabo to mẹhẹ lorileede yii ati bawọn ọjọgbọn ṣe n pe fun ẹṣọ alaabo ipinlẹ ti dọrọ ailaṣọ lọrun paaka, ti wọn lo to nnkan apewo fawọn ọmọ eriwo, eyi lo mu kawọn gomina ipinlẹ ẹya Ibo naa fori kori, ti wọn ṣi fẹnu ko lati da ẹṣọ alaabo to maa ṣiṣẹ lawọn ipinlẹ wọn silẹ, eyi ti wọn porukọ ẹ ni EBUBEAGU. Nibi ipade kan to waye nile ijọba ipinlẹ Imo, lọjọ Aiku, Sannde yii, lawọn gomina atawọn eeyan jannkan jannkan lapa ilẹ Ibo ti fontẹ lu ipinnu wọn ọhun lati ṣedasilẹ ẹṣọ alaabo tiwọn, yatọ si awọn ọlọpaa ijọba apapọ. Awọn gomina to pesẹ sibi ipade naa ni Willie Obiano tipinlẹ Anambra, Okezie Ikpeazu tipinlẹ Abia, Hope Uzodinma tipinlẹ Imo, David Uweze Umahi ti ipinlẹ Ebonyi ati gomina ipinlẹ Enugu, Lawrence Ifeanyi Ugwuanyi. Yatọ sawọn gomina maraarun yii, ọga ọga patapata fun ileeṣẹ ọlọpaa to ṣẹṣẹ depo, Usman Alkali Baba, naa wa nipade ọhun, bẹẹ si lawọn olori ẹgbẹ ajijagbara Ohaneze Ndigbo, atawọn aṣoju ileeṣẹ ologun ori omi (Navy) ati tofurufu (Air force) naa peju pesẹ. Atẹjade kan ti wọn fi lede lori atẹ ayelujara ipinlẹ Imo sọ pe lẹyẹ-o-sọka lawọn maa gbe ofin kalẹ lawọn ileegbimọ aṣofin ipinlẹ maraarun, bi ofin ba si ṣe n delẹ lawọn maa bẹrẹ si i gba awọn ẹṣọ alaabo siṣẹ lati ro eto aabo lagbara. Tẹ o ba gbagbe, ọjọ kẹsan-an, oṣu ki-in-ni, ọdun to kọja (2020), lawọn gomina ilẹ Yoruba ṣepade, ti wọn si ṣedasilẹ ẹṣọ alaabo fun agbegbe Guusu/Iwọ-Oorun.


Yatọ sawọn gomina maraarun yii, ọga ọga patapata fun ileeṣẹ ọlọpaa to ṣẹṣẹ depo, Usman Alkali Baba, naa wa nipade ọhun, bẹẹ si lawọn olori ẹgbẹ ajijagbara Ohaneze Ndigbo, atawọn aṣoju ileeṣẹ ologun ori omi (Navy) ati tofurufu (Air force) naa peju pesẹ. Atẹjade kan ti wọn fi lede lori atẹ ayelujara ipinlẹ Imo sọ pe lẹyẹ-o-sọka lawọn maa gbe ofin kalẹ lawọn ileegbimọ aṣofin ipinlẹ maraarun, bi ofin ba si ṣe n delẹ lawọn maa bẹrẹ si i gba awọn ẹṣọ alaabo siṣẹ lati ro eto aabo lagbara. Tẹ o ba gbagbe, ọjọ kẹsan-an, oṣu ki-in-ni, ọdun to kọja (2020), lawọn gomina ilẹ Yoruba ṣepade, ti wọn si ṣedasilẹ ẹṣọ alaabo fun agbegbe Guusu/Iwọ-Oorun. Amọtẹkun lorukọ ti wọn sọ ikọ alaabo ọhun, lati le ro eto aabo to dẹnu kọlẹ kaakiri agbegbe kan si omi-in lagbara.


Amọtẹkun lorukọ ti wọn sọ ikọ alaabo ọhun, lati le ro eto aabo to dẹnu kọlẹ kaakiri agbegbe kan si omi-in lagbara.


Pasitọ yii ru posi kaakiri Eko, o ni ami pe Ọlọrun ti binu sijọba Buhari ni

Faith Adebọla, Eko Bii ere ori itage ni iran ọhun jọ, ṣugbọn ki i ṣe fiimu rara, ohun to ṣẹlẹ gidi ni, ojiṣẹ Ọlọrun kan, Biṣọọbu Samson Bẹnjamin, lo ṣadeede gbe posi ru lọjọ Aiku, Sannde ọsẹ yii, o si n fi ẹrọ abugbẹmu kede pe Ọlọrun ni koun jẹ kawọn eeyan mọ pe ibinu oun ti wa lori ijọba to wa lode yii. Kaakiri agbegbe Festac, nipinlẹ Eko, ni alaboojuto agba (General Overseer) ijọ Resurrection Praise Ministry ti kede iṣẹ to ni Ọlọrun ni koun jẹ fawọn to n ṣejọba orileede yii lọwọ lasiko yii, paapaa olori ijọba apapọ, Aarẹ Muhammadu Buhari. Ọkunrin naa ni laye atijọ, laye igba ti wọn n kọ Bibeli, ami ati apẹẹrẹ ni Ọlọrun fi maa n ran awọn ojiṣẹ rẹ to ba fẹẹ ranṣẹ pataki si awọn onṣejọba. “Ohun ti mo n ṣe yii lawọn ojiṣẹ Ọlọrun laye ọjọun ṣe. Ọlọrun sọ fun mi pe: ‘Lọọ gbe posi kan si ori rẹ, ki i ṣe posi olowo nla o, ami pe nnkan kan o wulo mọ, nnkan ti wọn gbọdọ sọnu ni. “Ọlọrun ni inu oun o dun si awọn to n ṣejọba yii, ki i ṣe awọn to n ṣejọba nikan o, atawọn to aṣaaju ẹsin, atawọn lọba lọba alaṣẹ ilu pẹlu.” Benjamin ni igbe tawọn eeyan n ke lasiko yii yẹ ko mu ijọba ronu, ki wọn si jokoo lati yẹ ẹ wo boya awọn nnkan tawọn to so wa po gẹgẹ bii orileede kan ṣi wa nibẹ tabi o ti sọnu.


“Ohun ti mo n ṣe yii lawọn ojiṣẹ Ọlọrun laye ọjọun ṣe. Ọlọrun sọ fun mi pe: ‘Lọọ gbe posi kan si ori rẹ, ki i ṣe posi olowo nla o, ami pe nnkan kan o wulo mọ, nnkan ti wọn gbọdọ sọnu ni. “Ọlọrun ni inu oun o dun si awọn to n ṣejọba yii, ki i ṣe awọn to n ṣejọba nikan o, atawọn to aṣaaju ẹsin, atawọn lọba lọba alaṣẹ ilu pẹlu.” Benjamin ni igbe tawọn eeyan n ke lasiko yii yẹ ko mu ijọba ronu, ki wọn si jokoo lati yẹ ẹ wo boya awọn nnkan tawọn to so wa po gẹgẹ bii orileede kan ṣi wa nibẹ tabi o ti sọnu. O ni to ba ti sọnu, wiwa papọ bii orileede kan yoo ṣoro gan-an. Bayii lawọn eeyan sọ ọkunrin naa di iran apewo bo ṣe n ru posi kaakiri. Ojiṣẹ Ọlọrun naa ni oun maa lọọ jiṣẹ ọhun lawọn ile ijọba bi ẹmi Ọlọrun ba ṣe dari oun.


O ni to ba ti sọnu, wiwa papọ bii orileede kan yoo ṣoro gan-an. Bayii lawọn eeyan sọ ọkunrin naa di iran apewo bo ṣe n ru posi kaakiri. Ojiṣẹ Ọlọrun naa ni oun maa lọọ jiṣẹ ọhun lawọn ile ijọba bi ẹmi Ọlọrun ba ṣe dari oun.


Ibẹrẹ ọtun ni iyansipo Olu Warri tuntun jẹ ninu itan awọn eeyan Itsekiri- Ọọni Ifẹ

Florence Babaṣọla, Oṣogbo Arole Oduduwa, Ọba Adeyẹye Ẹnitan Ogunwusi, Ojaja 11, ti ba awọn eeyan ilu Itsekiri nile-loko kẹdun iku ọba wọn, HRM Ogiame Ikenwoli, to waja laipẹ yii. Ninu atẹjade kan ti Akọwe iroyin Ọọni, Moses Ọlafare, fi sita ni Ọọni ti gbadura pe ki Ọlọrun tẹ kabiesi naa safẹfẹ rere. Ọba Ogunwusi ṣapejuwe Ikenwoli gẹgẹ bii ọba to ni erongba rere fun awọn eeyan rẹ, to si jẹ ọkan lara awọn ogbontagiri ninu iran Oduduwa, ẹni to tubọ jẹ ki ibaṣepọ to dan mọnran wa laarin ilẹ Itsekiri ati ilẹ Yoruba laarin ọdun marun-un to lo gẹgẹ bii Olu ilẹ Warrri. O ni ẹni ti gbogbo eeyan maa n bu ọla fun ninu igbimọ agbarijọpọ awọn ọba lorileede Naijiria, National Council of Traditional Rulers of Nigeria, ni, o si jẹ ẹni to maa n gbe igbesẹ iṣọkan ati ifẹ laarin iran Oduduwa ni gbogbo igba. Ọba Ogunwusi waa gbadura pe ki Olodumare wa pẹlu mọlẹbi ti kabiesi fi silẹ, ko si tu wọn ninu. Bakan naa ni Ọọni gboṣuba fun gbogbo awọn ọmọ Itsekiri fun bi wọn ko ṣe yẹsẹ ninu ilana ati aṣa ibilẹ wọn lasiko ti wọn yan Ọmọọba Utieyiboritsetsola Emiko, ọmọ ọdun mẹtadinlogoji gẹgẹ bii Olu ti Warri.


O ni ẹni ti gbogbo eeyan maa n bu ọla fun ninu igbimọ agbarijọpọ awọn ọba lorileede Naijiria, National Council of Traditional Rulers of Nigeria, ni, o si jẹ ẹni to maa n gbe igbesẹ iṣọkan ati ifẹ laarin iran Oduduwa ni gbogbo igba. Ọba Ogunwusi waa gbadura pe ki Olodumare wa pẹlu mọlẹbi ti kabiesi fi silẹ, ko si tu wọn ninu. Bakan naa ni Ọọni gboṣuba fun gbogbo awọn ọmọ Itsekiri fun bi wọn ko ṣe yẹsẹ ninu ilana ati aṣa ibilẹ wọn lasiko ti wọn yan Ọmọọba Utieyiboritsetsola Emiko, ọmọ ọdun mẹtadinlogoji gẹgẹ bii Olu ti Warri. O ni ibẹrẹ ọtun ni iyansipo Olu Warri tuntun naa jẹ ninu itan awọn eeyan Itsekiri. Ọba Ogunwusi ba Ọmọọba Emiko yọ fun iyansipo naa, o ni igbagbọ oun ni pe ibaṣepọ to dan mọnran yoo tun wa laarin iran Oduduwa lasiko rẹ. Ọọni rọ ọ lati mu ohun gbogbo ti yoo tubọ mu ki alaafia ati idagbasoke wa nilẹ naa lọkunkundun, ki ohun gbogbo si maa lọ deede lasiko tirẹ.


O ni ibẹrẹ ọtun ni iyansipo Olu Warri tuntun naa jẹ ninu itan awọn eeyan Itsekiri. Ọba Ogunwusi ba Ọmọọba Emiko yọ fun iyansipo naa, o ni igbagbọ oun ni pe ibaṣepọ to dan mọnran yoo tun wa laarin iran Oduduwa lasiko rẹ. Ọọni rọ ọ lati mu ohun gbogbo ti yoo tubọ mu ki alaafia ati idagbasoke wa nilẹ naa lọkunkundun, ki ohun gbogbo si maa lọ deede lasiko tirẹ. Olu ti Warri to jẹ laarin ọdun 1987 si 2015 lo bi Ọmọọba Emiko, ọmọọbabinrin lati Ogere-Rẹmọ, nipinlẹ Ogun, Olori Duroorike Emiko, si ni iya rẹ.


Olu ti Warri to jẹ laarin ọdun 1987 si 2015 lo bi Ọmọọba Emiko, ọmọọbabinrin lati Ogere-Rẹmọ, nipinlẹ Ogun, Olori Duroorike Emiko, si ni iya rẹ.


Ojowu ọkunrin lọọ ba ale ẹ ja nile ọti obinrin kan n’Ikọtun, ibẹ lo ku si

Faith Adebọla, Eko Ara ni wọn lo ta baale ile ẹni ọdun mẹrinlelọgọta kan, Osita Anwuanwu, nigba to gbọ pe ale oun, Juliet Emezue, ti wa nile ọti ọrẹ rẹ kan n’Ikọtun, lọkunrin naa fi sare de’bẹ, ṣugbọn ohun to ro kọ lo ba, tori ibi to ti n ja sobinrin lọwọ lo ti fidi janlẹ, lo ba dagbere faye. Gẹgẹ ba a ṣe gbọ, ọmọ oloogbe naa, Linda Anwuanwu, toun ati baba ẹ jọ n gbe ile kan ti wọn haaya ni Opopona Temitọpẹ, nitosi Governor’s Road, n’Ikọtun, lo sare jannajanna de teṣan ọlọpaa Ikọtun ni nnkan bii aago meje alẹ lọjọ Ẹti, Furaidee, to kọja yii, pe awọn obinrin meji kan ti pa baba oun sile ọti, o ni wọn lu baba oun pa nibi ti wọn ti n ja. Loju-ẹsẹ lawọn ọlọpaa tẹle ọmọbinrin naa lọ sibi iṣẹlẹ ọhun, wọn si ba baba naa, Osita, to na gbalaja silẹ, pẹlu awọn ero to pe le wọn lori. Wọn lawọn ọlọpaa sare fi mọto wọn gbe ọkunrin naa lọ si Ọsibitu Jẹnẹra Igando, ibẹ ni wọn ti sọ fun wọn pe ẹni ti wọn gbe wa naa ti ku. Eyi lo mu ki wọn fi pampẹ ofin gbe awọn obinrin mejeeji ti wọn fẹsun kan pe wọn ba oloogbe naa ja. Ninu iwadii tawọn ọlọpaa ṣe, wọn ni ọrẹ ni Ngozi Emezue, ẹni ọdun mejidinlogoji to ni ile ọti tiṣẹlẹ ọhun ti waye ati Juliet Eguebor, ẹni ọdun marundinlogoji toun ati oloogbe naa jọ n yan ara wọn lale.


Wọn lawọn ọlọpaa sare fi mọto wọn gbe ọkunrin naa lọ si Ọsibitu Jẹnẹra Igando, ibẹ ni wọn ti sọ fun wọn pe ẹni ti wọn gbe wa naa ti ku. Eyi lo mu ki wọn fi pampẹ ofin gbe awọn obinrin mejeeji ti wọn fẹsun kan pe wọn ba oloogbe naa ja. Ninu iwadii tawọn ọlọpaa ṣe, wọn ni ọrẹ ni Ngozi Emezue, ẹni ọdun mejidinlogoji to ni ile ọti tiṣẹlẹ ọhun ti waye ati Juliet Eguebor, ẹni ọdun marundinlogoji toun ati oloogbe naa jọ n yan ara wọn lale. Wọn ni Ngozi ṣalaye fawọn ọlọpaa pe ko pẹ ti ọrẹ oun de lati waa ba oun ṣere, ṣadeede lawọn ri oloogbe naa to sare de, to si fija pẹẹta pẹlu ale rẹ atoun, wọn lo fẹsun kan wọn pe o ni lati jẹ pe ọkunrin mi-in ni Juliet waa pade nile ọti oun ni. Ọrọ yii ni wọn fa titi, lọrọ ba dija, ibi ti wọn si ti n ba ara wọn ja ni wọn lọkunrin naa ti fidi janlẹ, lo ba ṣubu gbalaja sibẹ. O ni ko si ẹjẹ tabi apa ọgbẹ kan lara ọkunrin naa, awọn si kọ lawọn pa a, o ku funra ẹ ni.


Wọn ni Ngozi ṣalaye fawọn ọlọpaa pe ko pẹ ti ọrẹ oun de lati waa ba oun ṣere, ṣadeede lawọn ri oloogbe naa to sare de, to si fija pẹẹta pẹlu ale rẹ atoun, wọn lo fẹsun kan wọn pe o ni lati jẹ pe ọkunrin mi-in ni Juliet waa pade nile ọti oun ni. Ọrọ yii ni wọn fa titi, lọrọ ba dija, ibi ti wọn si ti n ba ara wọn ja ni wọn lọkunrin naa ti fidi janlẹ, lo ba ṣubu gbalaja sibẹ. O ni ko si ẹjẹ tabi apa ọgbẹ kan lara ọkunrin naa, awọn si kọ lawọn pa a, o ku funra ẹ ni. Amọ ṣa, boya o ku funra ẹ ni o tabi wọn ṣe e leṣe ni, kọmiṣanna ọlọpaa ti ni ki wọn taari awọn afurasi ọdaran mejeeji, Ngozi ati Juliet, sọdọ awọn ọlọpaa ọtẹlẹmuyẹ ni Panti, Yaba, ibẹ si ni wọn aa ti tubọ raaye ṣalaye daadaa fawọn oluṣewadii, ki wọn too lọọ tun alaye naa ṣe niwaju adajọ laipẹ.


Amọ ṣa, boya o ku funra ẹ ni o tabi wọn ṣe e leṣe ni, kọmiṣanna ọlọpaa ti ni ki wọn taari awọn afurasi ọdaran mejeeji, Ngozi ati Juliet, sọdọ awọn ọlọpaa ọtẹlẹmuyẹ ni Panti, Yaba, ibẹ si ni wọn aa ti tubọ raaye ṣalaye daadaa fawọn oluṣewadii, ki wọn too lọọ tun alaye naa ṣe niwaju adajọ laipẹ.


Mo fọwọ si i kawọn ẹlẹsin abalaye naa maa mura lọ sileewe nibaamu pẹlu ẹsin wọn -Ẹlẹbuibọn

Florence Babaṣọla, Oṣogbo Araba Awo tilẹ Oṣogbo, Oloye Ifayẹmi Ẹlẹbuibọn, ti sọ pe ko si ohun to yẹ ko maa da wahala silẹ laarin awọn Kristiẹni ati Musulumi lori ọrọ lilo hijaabu to ba jẹ pe iha kọọkan wọn gbọ agbọye ẹsin, ti wọn si mọ pe ifẹ la fi i gbele aye. Oloye Ẹlẹbuibọn ṣalaye ọrọ yii fun ALAROYE niluu Oṣogbo lọjọ Aiku, Sannde, ọsẹ yii. O so pe, “Ko yẹ ki hijaabu le da wahala silẹ rara, mo ro pe agbọye ẹsin ati ifẹ ni ko si, ti a ba gbọ agbọye ẹsin daadaa, ṣe ti ẹni to wọ hijaabu ba jokoo ti ẹni ti ko wọ hijaabu, ṣe ina maa jo o lara ni abi o maa ko nnkan ran an? “Ti eeyan ba fi rosary sọrun, ti ẹlomi-in si fi ilẹkẹ otutu-ọgbọ sọrun, ṣe o para wọn lara ni? Agbọye ẹsin ni ko si, ko si si ifẹ laarin awọn Kiriyo ati Musulumi, to ba jẹ pe loootọ iha ibi kan naa ni ẹsin mejeeji ti wa; ilẹ Arab ati ilẹ Isreali, ti itan wọn si jọ ara wọn, ko yẹ ki nnkan le maa ri bẹẹ. “Ti awa ti a jẹ ẹlẹsin ibilẹ ba waa sọ pe a fẹẹ wọ nnkan tiwa nkọ, ki ni wọn fẹẹ ṣe nigba ti Musulumi ba wa n ba Kristiẹni ja?


“Ti eeyan ba fi rosary sọrun, ti ẹlomi-in si fi ilẹkẹ otutu-ọgbọ sọrun, ṣe o para wọn lara ni? Agbọye ẹsin ni ko si, ko si si ifẹ laarin awọn Kiriyo ati Musulumi, to ba jẹ pe loootọ iha ibi kan naa ni ẹsin mejeeji ti wa; ilẹ Arab ati ilẹ Isreali, ti itan wọn si jọ ara wọn, ko yẹ ki nnkan le maa ri bẹẹ. “Ti awa ti a jẹ ẹlẹsin ibilẹ ba waa sọ pe a fẹẹ wọ nnkan tiwa nkọ, ki ni wọn fẹẹ ṣe nigba ti Musulumi ba wa n ba Kristiẹni ja? Lori boya ki awọn ọmọ ẹlẹsin abalaye naa maa mura nilana ẹsin wọn lọ sileewe, Oloye Ifayẹmi sọ pe “Daadaa, mo fọwọ si i pe ki awọn ọmọ ẹlẹsin abalaye naa maa mura lọ sileewe nibaamu pẹlu ẹsin wọn. “Ko le fa akọlukọgba kankan nibẹ, nigba ti ko pa ẹnikẹni lara, ki ni buruku to wa ninu ẹ? Ti o ba we gele, ti mo de fila, ki n waa sọ pe gele tiẹ n daamu fila mi.


Lori boya ki awọn ọmọ ẹlẹsin abalaye naa maa mura nilana ẹsin wọn lọ sileewe, Oloye Ifayẹmi sọ pe “Daadaa, mo fọwọ si i pe ki awọn ọmọ ẹlẹsin abalaye naa maa mura lọ sileewe nibaamu pẹlu ẹsin wọn. “Ko le fa akọlukọgba kankan nibẹ, nigba ti ko pa ẹnikẹni lara, ki ni buruku to wa ninu ẹ? Ti o ba we gele, ti mo de fila, ki n waa sọ pe gele tiẹ n daamu fila mi. Ko si nnkan to para wọn lara nibẹ, ifẹ ni ko si, agbọye ẹsin ni ko si si” Baba Ẹlẹbuibọn waa gba ijọba nimọran pe ‘Ki wọn gba onikaluku laaye lati ṣe ẹsin rẹ bo ti tọ ati bo ti yẹ, ki wọn jẹ ki eleegun bọ eegun, ki oloro bọ oro rẹ, ko si eyi to pa ọkan lara nibẹ, lati maa fikan di ọkan lọwọ ko bojumu. “Ko si ẹsin ti ko sunwọn, awọn eeyan ti n ṣe ẹsin ni wahala, gbogbo nnkan ti ko le rara ni wọn n mu ni lile koko.”


Ko si nnkan to para wọn lara nibẹ, ifẹ ni ko si, agbọye ẹsin ni ko si si” Baba Ẹlẹbuibọn waa gba ijọba nimọran pe ‘Ki wọn gba onikaluku laaye lati ṣe ẹsin rẹ bo ti tọ ati bo ti yẹ, ki wọn jẹ ki eleegun bọ eegun, ki oloro bọ oro rẹ, ko si eyi to pa ọkan lara nibẹ, lati maa fikan di ọkan lọwọ ko bojumu. “Ko si ẹsin ti ko sunwọn, awọn eeyan ti n ṣe ẹsin ni wahala, gbogbo nnkan ti ko le rara ni wọn n mu ni lile koko.”


Awọn adigunjale yinbọn pa ọlọdẹ meji nileepo kan l’Akurẹ

Oluṣẹyẹ Iyiade, Akurẹ Awọn ọlọdẹ meji ti wọn gba lati maa sọ ileepo nla kan to wa lagbegbe Custom, loju ọna marosẹ Ondo, niluu Akurẹ, lawọn adigunjale kan yinbọn pa loru ọjọ Abamẹta, Satide, ọsẹ to kọja, mọju ọjọ Aiku, Sannde ọsẹ yii. ALAROYE fidi rẹ mulẹ lati ẹnu Ọgbẹni Buhari Ashiru to jẹ ọkan ninu awọn alaboojuto ileepo ọhun pe awọn oṣiṣẹ kan to fẹẹ wọṣẹ ni nnkan bii aago marun-un aabọ idaji ọjọ Aiku, Sannde, ni wọn ri oku awọn ọlọdẹ mejeeji ninu agbara ẹjẹ, nibi ti wọn pa wọn si. O ni awọn adigunjale naa gbiyanju lati ja ibi agbara ileepo ọhun, ti wọn ko ri i ṣe titi ti wọn fi sa lọ. Ọkan ninu awọn ti wọn pa ọhun, Isreal, lo ni o ti to bii ọmọ ọdun marundinlaaadọta nigba ti ẹni keji rẹ ko ti i ju ẹni ọdun mejidinlọgbọn pere lọ. Oku awọn mejeeji ṣi wa ni mọṣuari ileewosan ijọba to wa l’Akurẹ lasiko ta a fi n kọ iroyin yii lọwọ.


Ọba Oniranike pariwo: Bi ohunkohun ba ṣẹlẹ si mi laburu, Ewusi Makun ni kẹ ẹ mu o

Adefunkẹ Adebiyi,Abẹokuta O tojọ mẹta ti ọrọ ilẹ ti n fa ariyanjiyan laarin Ọba Adewale Adeniji ( Oniranikẹn ni Ṣagamu),ati awọn eeyan ilẹ Ewusi Makun, ni Ṣagamu kan naa. Ọrọ ilẹ ohun lo gbọna mi-in yọ bayii, ti Oniranikẹn fi n kegbajare, pe bi aburu kan ba ṣẹlẹ soun pẹnrẹn lasiko yii, Ọba Timothy Oyeṣọla Akinsanya, Ewusi Makun, ni kijọba atawọn araalu mu si i. Niṣe ni Oniranikẹn pepade awọn akọroyin lọjọ Satide to kọja yii, to ni ki wọn ba oun gbe e saye pe lọjọ kẹjọ, oṣu kẹrin yii, lọwọ oru, ni awọn kan wọ aafin oun wa ti wọn n wa oun kiri. Kabiyesi sọ pe lori ọrọ ilẹ to ju ẹgbẹrun mẹrin eeka tawọn Makun n ba oun ja si ni wọn n wa oun fun. O ni ọrọ ilẹ naa loun si ba lọ s’Ekoo, nigba to ti di ẹjọ. Afi bawọn janduku naa ṣe bẹrẹ si i lu iyawo oun, nigba ti wọn ko ri oun nile. Ti wọn ba ọpọlọpọ dukia oun jẹ, ti wọn tun gba owo to to ẹgbẹrun lọna irinwo (400,000) lọwọ Olori atawọn eeyan mi-in laafin oun.


O ni ọrọ ilẹ naa loun si ba lọ s’Ekoo, nigba to ti di ẹjọ. Afi bawọn janduku naa ṣe bẹrẹ si i lu iyawo oun, nigba ti wọn ko ri oun nile. Ti wọn ba ọpọlọpọ dukia oun jẹ, ti wọn tun gba owo to to ẹgbẹrun lọna irinwo (400,000) lọwọ Olori atawọn eeyan mi-in laafin oun. Oniranikẹn sọ pe ọjọ meje ni awọn eeyan Makun foun lati yọnda ilẹ ti ile-ẹjọ ti da mọlẹbi oun lare lori ẹ, ọjọ ti ọjọ meje naa si pe ni wọn waa kọ lu aafin oun yii. O ni to ba jẹ pe wọn ba oun nile ni, boya ohun ti a n wi yii kọ la ba maa wi. ‘‘Mi o le rin pẹlu ifọkanbalẹ mọ, tifura-tifura ni mo n rin ki wọn ma baa ṣe mi leṣe.


Oniranikẹn sọ pe ọjọ meje ni awọn eeyan Makun foun lati yọnda ilẹ ti ile-ẹjọ ti da mọlẹbi oun lare lori ẹ, ọjọ ti ọjọ meje naa si pe ni wọn waa kọ lu aafin oun yii. O ni to ba jẹ pe wọn ba oun nile ni, boya ohun ti a n wi yii kọ la ba maa wi. ‘‘Mi o le rin pẹlu ifọkanbalẹ mọ, tifura-tifura ni mo n rin ki wọn ma baa ṣe mi leṣe. Bẹẹ, emi nikan kọ ni ile-ẹjọ yọnda ilẹ yii fun, ilẹ mọlẹbi wa ni. Ṣugbọn Ewusi Makun n ran awọn eeyan ẹ lati maa pariwo ole le mi lori, wọn jawe dani loju titi, wọn n ba orukọ mi jẹ loju iwe iroyin, wọn tun waa da aafin mi ru. Bi ohunkohun ba ṣẹlẹ si mi laburu, Ewusi Makun ni kẹ ẹ mu si i o.’’ Nigba to n dahun ibeere pe ṣe ọrọ ilẹ ti wọn n fa yii ko ni i di rogbodiyan siluu bayii, Oniranikẹn sọ pe oun ti kilọ fawọn eeyan oun lati ma ṣe da wọn lohun tabi ba wọn ja, o ni wọn ko gbọdọ jawe kiri ilu bii awọn Makun.


Bẹẹ, emi nikan kọ ni ile-ẹjọ yọnda ilẹ yii fun, ilẹ mọlẹbi wa ni. Ṣugbọn Ewusi Makun n ran awọn eeyan ẹ lati maa pariwo ole le mi lori, wọn jawe dani loju titi, wọn n ba orukọ mi jẹ loju iwe iroyin, wọn tun waa da aafin mi ru. Bi ohunkohun ba ṣẹlẹ si mi laburu, Ewusi Makun ni kẹ ẹ mu si i o.’’ Nigba to n dahun ibeere pe ṣe ọrọ ilẹ ti wọn n fa yii ko ni i di rogbodiyan siluu bayii, Oniranikẹn sọ pe oun ti kilọ fawọn eeyan oun lati ma ṣe da wọn lohun tabi ba wọn ja, o ni wọn ko gbọdọ jawe kiri ilu bii awọn Makun. O ni bi wahala kankan ba ṣẹlẹ, aa jẹ pe awọn Makun ni wọn n da fa a. Lọọya to ba Oniranikẹn gbadajọ lori ilẹ yii lọdun 2018, Amofin Babatunde Ọshilaja ati Lọọya Kọle Oyedele, wa nikalẹ nibi ipade naa. Ohun ti wọn sọ ni pe awọn Makun ti tẹ ẹtọ Oniranikẹn mọlẹ, wọn ti tapa sofin ile-ẹjọ, ko si ni i buru ju kawọn naa fọwọ ofin ba wọn ja, bi wọn ko ba tete kọwọ ọmọ wọn bọṣọ. Wọn ni kijọba Gomina Dapọ Abiọdun tete gbe igbimọ ododo ti yoo yanju ọrọ yii kalẹ, yatọ si tile- igbimọ aṣofin Ogun tawọn Makun gbejọ lọ.


O ni bi wahala kankan ba ṣẹlẹ, aa jẹ pe awọn Makun ni wọn n da fa a. Lọọya to ba Oniranikẹn gbadajọ lori ilẹ yii lọdun 2018, Amofin Babatunde Ọshilaja ati Lọọya Kọle Oyedele, wa nikalẹ nibi ipade naa. Ohun ti wọn sọ ni pe awọn Makun ti tẹ ẹtọ Oniranikẹn mọlẹ, wọn ti tapa sofin ile-ẹjọ, ko si ni i buru ju kawọn naa fọwọ ofin ba wọn ja, bi wọn ko ba tete kọwọ ọmọ wọn bọṣọ. Wọn ni kijọba Gomina Dapọ Abiọdun tete gbe igbimọ ododo ti yoo yanju ọrọ yii kalẹ, yatọ si tile- igbimọ aṣofin Ogun tawọn Makun gbejọ lọ. Ẹ oo ranti pe ọsẹ to kọja lọhun-un lawọn Makun ko ẹjọ lọ si Aafin Ọba Babatunde Adewale Ajayi, Akarigbo ilẹ Rẹmọ, pe ko paṣẹ fun Oniranikẹn pe ko kuro lori ilẹ eeka rẹpẹtẹ to fi awọn ajagungbalẹ gba lọwọ abule mẹrinla, ti i ṣe ti Makun. Ṣugbọn Oniranikẹn sọ pe ile-ẹjọ giga ti dajọ naa lọdun 2018, wọn da mọlẹbi oun lare, nitori ilẹ awọn nilẹ naa. O loore lawọn ṣe fun Makun nipa gbigba wọn lalejo, ko too di nnkan mi-in lasiko yii, ti wọn waa n lepa ẹmi ọba ti ko ṣẹ wọn.


Ẹ oo ranti pe ọsẹ to kọja lọhun-un lawọn Makun ko ẹjọ lọ si Aafin Ọba Babatunde Adewale Ajayi, Akarigbo ilẹ Rẹmọ, pe ko paṣẹ fun Oniranikẹn pe ko kuro lori ilẹ eeka rẹpẹtẹ to fi awọn ajagungbalẹ gba lọwọ abule mẹrinla, ti i ṣe ti Makun. Ṣugbọn Oniranikẹn sọ pe ile-ẹjọ giga ti dajọ naa lọdun 2018, wọn da mọlẹbi oun lare, nitori ilẹ awọn nilẹ naa. O loore lawọn ṣe fun Makun nipa gbigba wọn lalejo, ko too di nnkan mi-in lasiko yii, ti wọn waa n lepa ẹmi ọba ti ko ṣẹ wọn. ALAROYE gbiyanju lati gbọ ọrọ lẹnu Ewusi Makun, ṣugbọn ko bọ si i. Adele akọwe ajọ Ewusi (Ewusi–in-Council),Ọtunba Kayọde Howells, lo ṣalaye fun wa pe irọ buruku ni gbogbo ohun ti Oniranikẹn sọ. O ni ibajẹ lasan lawọn ẹsun naa, Oniranikẹn kan fẹẹ fi gba ojuure ni. Howells sọ pe Ewusi Makun toun mọ ki i ṣe oniwahala, ko si si idi kan fun un lati maa lepa ẹmi ẹnikẹni kiri.


ALAROYE gbiyanju lati gbọ ọrọ lẹnu Ewusi Makun, ṣugbọn ko bọ si i. Adele akọwe ajọ Ewusi (Ewusi–in-Council),Ọtunba Kayọde Howells, lo ṣalaye fun wa pe irọ buruku ni gbogbo ohun ti Oniranikẹn sọ. O ni ibajẹ lasan lawọn ẹsun naa, Oniranikẹn kan fẹẹ fi gba ojuure ni. Howells sọ pe Ewusi Makun toun mọ ki i ṣe oniwahala, ko si si idi kan fun un lati maa lepa ẹmi ẹnikẹni kiri.


Awọn ajinigbe wọ aṣọ ṣọja wa s’Ọbada-Oko, wọn ji ọmọ ọdun mẹtala gbe

Adefunkẹ Adebiyi, Abẹokuta Ọkan awọn eeyan ko ti i fi bẹẹ balẹ lasiko yii l’Ọbada-Oko, nipinlẹ Ogun, pẹlu bawọn agbebọn kan ṣe ya wọ ibẹ lalẹ ọjọ Satide, ọjọ kẹwaa,oṣu kẹrin yii, ti wọn gbe ọmọ ọdun mẹtala kan torukọ ẹ n jẹ Gbọlahan Ajibọla, lọ. Ẹsteeti kan, Destiny Estate, lawọn ajinigbe ti wọn wọṣọ ṣọja naa lọ. Ni nnkan bii aago mẹsan-an alẹ kọja iṣẹju mẹẹẹdogun ni wọn de ọkan ninu awọn ile to wa laduugbo naa, ti wọn si bẹrẹ si i yinbọn leralera. Iya kan ati ọmọ rẹ ni wọn n ti ode bọ, wọn fẹẹ wọle wọn lalẹ ọjọ naa ni. Ọmọ-ọmọ iya naa ni Gbọlahan ti wọn gbe lọ yii, ọmọ ọdun mẹtala naa fẹẹ ṣi geeti fun iya rẹ ati iya iya rẹ ki wọn le gbe mọto wọle ni. Ṣugbọn bawọn iya ṣẹ n paaki lawọn agbebọn wọnyi de, n ni wọn ba gbe Gbọlahan ju sọkọ, wọn fẹẹ maa gbe e lọ.


Iya kan ati ọmọ rẹ ni wọn n ti ode bọ, wọn fẹẹ wọle wọn lalẹ ọjọ naa ni. Ọmọ-ọmọ iya naa ni Gbọlahan ti wọn gbe lọ yii, ọmọ ọdun mẹtala naa fẹẹ ṣi geeti fun iya rẹ ati iya iya rẹ ki wọn le gbe mọto wọle ni. Ṣugbọn bawọn iya ṣẹ n paaki lawọn agbebọn wọnyi de, n ni wọn ba gbe Gbọlahan ju sọkọ, wọn fẹẹ maa gbe e lọ. Iya iya Gbọlahan, Victoria Felix, ṣalaye pe oun di ọkan ninu awọn agbebọn naa mu ki wọn ma baa gbe Gbọlahan lọ, o ni ṣugbọn niṣe ni wọn wọ oun nilẹ tuurutu, ti wọn si tun bẹrẹ si i yinbọn lakọlakọ. Mama naa sọ pe kawọn ajinigbe mẹrin naa too gbe Gbọlahan lọ ni wọn ti kọkọ gba baagi oun ati iya rẹ, wọn mu foonu Gbọlahan ati ti iya rẹ lọ pẹlu. Ni bayii ṣa, miliọnu lọna aadọta naira ( 50m) lawọn ajinigbe naa lawọn fẹẹ gba kawọn too tu ọmọ yii silẹ, wọn ni afi ko pe dandan.


Iya iya Gbọlahan, Victoria Felix, ṣalaye pe oun di ọkan ninu awọn agbebọn naa mu ki wọn ma baa gbe Gbọlahan lọ, o ni ṣugbọn niṣe ni wọn wọ oun nilẹ tuurutu, ti wọn si tun bẹrẹ si i yinbọn lakọlakọ. Mama naa sọ pe kawọn ajinigbe mẹrin naa too gbe Gbọlahan lọ ni wọn ti kọkọ gba baagi oun ati iya rẹ, wọn mu foonu Gbọlahan ati ti iya rẹ lọ pẹlu. Ni bayii ṣa, miliọnu lọna aadọta naira ( 50m) lawọn ajinigbe naa lawọn fẹẹ gba kawọn too tu ọmọ yii silẹ, wọn ni afi ko pe dandan. Awọn ara agbegbe naa tiṣẹlẹ yii ṣoju wọn paapaa sọrọ, wọn ni ijọniloju lo jẹ pe Ọbada-Oko, ilu alaafia to wa nijọba ibilẹ Ewekoro, yoo koju ijinigbe bii eyi, to bẹẹ to jẹ ko sẹni to foju kan oorun lalẹ ọjọ naa ati lẹyin ẹ paapaa, ohun to tumọ si ni pe kalara o ṣọra. ALAROYE gbiyanju lati ba Alukoro ọlọpaa nipinlẹ Ogun, DSP Abimbọla Oyeyẹmi, sọrọ lori iṣẹlẹ yii, ṣugbọn ipe naa ko kẹsẹjari.


Awọn ara agbegbe naa tiṣẹlẹ yii ṣoju wọn paapaa sọrọ, wọn ni ijọniloju lo jẹ pe Ọbada-Oko, ilu alaafia to wa nijọba ibilẹ Ewekoro, yoo koju ijinigbe bii eyi, to bẹẹ to jẹ ko sẹni to foju kan oorun lalẹ ọjọ naa ati lẹyin ẹ paapaa, ohun to tumọ si ni pe kalara o ṣọra. ALAROYE gbiyanju lati ba Alukoro ọlọpaa nipinlẹ Ogun, DSP Abimbọla Oyeyẹmi, sọrọ lori iṣẹlẹ yii, ṣugbọn ipe naa ko kẹsẹjari.


Ajao ji jẹnẹretọ, ni wọn ba fẹẹ dana sun un l’Akurẹ

Oluṣẹyẹ Iyiade, Akurẹ Diẹ lo ku ki wọn dana sun ole kan tọwọ tẹ lọsan-an gangan, nibi to ti fẹẹ ji jẹnẹreto gbe lẹgbẹẹ ṣọọbu itaja kan to wa nitosi South Gate, ni fasiti imọ ẹrọ to wa niluu Akurẹ, lọjọ Ẹti, Furaidee, ọsẹ to kọja. ALAROYE gbọ lati ẹnu ọkan lara awọn araadugbo tiṣẹlẹ naa ti waye pe ọmọkunrin ọhun to porukọ ara rẹ ni Ajao lawọn eeyan kọkọ lu ni alubami, lẹyin eyi lo ni awọn tinu n bi ọhun bẹrẹ si i ko taya ọkọ jọ eyi ti wọn fẹẹ fi dana sun un kawọn agbaagba kan too ba a bẹbẹ, ti wọn si rọ wọn ki wọn fa a le awọn ọlọpaa lọwọ. Ajao ni wọn ní kó niṣẹ meji tó n ṣe ju ko ja awọn eeyan lole lọ, ọjọ sì ti pẹ diẹ to tí ń ji ẹrọ amunawa awọn onisọọbu to to wa lagbegbe naa, ṣugbọn ti ko sẹni to ri i gba mu lọrun ọwọ ninu gbogbo awọn to n ṣọ ọ. Awọn agbaagba adugbo to gba a silẹ lọwọ iku ojiji la gbọ pe wọn ṣeto bi wọn ṣe gbe e lọ si tesan ọlọpaa to wa nitosi, nibi ti wọn ti n fọrọ wa a lẹnu wo lọwọ.


Awọn agbebọn yinbọn lu meji ninu awọn ọlọdẹ to n wa dokita ati nọọsi ti wọn ji gbe n’Imẹkọ

Adefunkẹ Adebiyi,Abẹokuta Igbiyanju lati ri dokita ati nọọsi tawọn agbebọn kan ji gbe l’Ọjọruu to kọja yii, lọna Abẹokuta si Imẹkọ, ko seso rere rara, nitori meji ninu awọn ọlọdẹ to n wa wọn tun bọ sọwọ awọn agbebọn naa ni, ti wọn yinbọn mọ wọn. Ọsẹ to kọja yii ni ikọlu eyi tun waye, yatọ si bi wọn ṣe yinbọn lu awọn ọlọdẹ yii, niṣe lawọn agbebọn naa tun dana sun ọkada mẹsan-an ati mọto meji tawọn ọlọdẹ naa fi n wọgbo kiri. Ibi kan ti wọn n pe ni Ọdẹtẹdo-Idi-Iroko, n’Imẹkọ, ni wọn ti kọ lu awọn ọlọde ibilẹ naa. Awọn ọlọdẹ mẹrindinlọgbọn (26) lo wọgbo naa ti wọn n wa Dokita Ọladunni Ọdẹtọla ati Nọọsi Bamgboṣe. Lati Ọjọruu to kọja ti wọn ti ji wọn gbe ninu ọkọ Camry ti wọn wa lawọn ọlọdẹ atawọn fijilante ti n gbiyanju lati ri wọn gba pada. Eyi naa lo si fa a ti wọn fi to mẹrindinlọgbọn ninu igbo ti wọn ti waa kọ lu wọn yii.


Awọn ọlọdẹ mẹrindinlọgbọn (26) lo wọgbo naa ti wọn n wa Dokita Ọladunni Ọdẹtọla ati Nọọsi Bamgboṣe. Lati Ọjọruu to kọja ti wọn ti ji wọn gbe ninu ọkọ Camry ti wọn wa lawọn ọlọdẹ atawọn fijilante ti n gbiyanju lati ri wọn gba pada. Eyi naa lo si fa a ti wọn fi to mẹrindinlọgbọn ninu igbo ti wọn ti waa kọ lu wọn yii. Ibọn AK47 la gbọ pe awọn agbebọn to kọ lu awọn olọdẹ yii lo, ko si pẹ wọn ti wọn fi ṣina ibọn bolẹ, ti wọn tun dana sun mọto atawọn ọkada awọn ọlọdẹ. ALAROYE gbọ pe ogun miliọnu naira lawọn agbebọn yii n beere lọwọ ẹbi awọn ti wọn ji gbe naa, wọn ni awọn ko ni i fi wọn silẹ bowo ọhun ko ba pe.


Ibọn AK47 la gbọ pe awọn agbebọn to kọ lu awọn olọdẹ yii lo, ko si pẹ wọn ti wọn fi ṣina ibọn bolẹ, ti wọn tun dana sun mọto atawọn ọkada awọn ọlọdẹ. ALAROYE gbọ pe ogun miliọnu naira lawọn agbebọn yii n beere lọwọ ẹbi awọn ti wọn ji gbe naa, wọn ni awọn ko ni i fi wọn silẹ bowo ọhun ko ba pe.


Baale ile pokunso sẹgbẹẹ titi l’Alakia, n’Ibadan

Ọlawale Ajao, Ibadan Oku eeyan lawọn oṣiṣẹ ati ara ileeṣẹ Nigerian Brewries, lọna marosẹ Ibadan si Ile-Ifẹ, ṣadeede ji ri laaarọ kutu ọjọ Ẹti, Furaidee, ọsẹ to pari yii. Lati ọna jinjin rere la gbọ pe ọkunrin kan ti waa pokunso si adugbo naa, nitori ko si ẹni to da a mọ ninu awọn araadugbo ọhun. Olugbe adugbo ọhun kan, Ṣeyi Babatunde, to fidi iroyin yii mulẹ fun akọroyin wa sọ pe “Ọkunrin kan pokunso si ara igi kan lorita Brewery, l’Alakia. “Mo ro pe lati ọna jinjin kan lo ti waa para ẹ sibẹ nitori ko ma baa ri ara ile ẹ tabi ẹnikankan di i lọwọ igbesẹ to fẹẹ gbe. “Ohun to tiẹ n ba wa lẹru tẹlẹ ni ki oorun oku yẹn ma lọọ maa daayan laamu laduugbo. Ṣugbọn awọn ọlọpaa ti waa palẹ rẹ mọ laipẹ yii.” Agbenusọ tuntun fun ileeṣẹ ọlọpaa ipinlẹ Ọyọ, SP Adewale Ọṣifẹṣọ, fidi iṣẹlẹ yii mulẹ, o ni “awọn ọlọpaa lati teṣan Ẹgbẹda ti gbe oku yẹn lọ si aaye ti wọn n gbe oku pamọ si nileewosan Adeọyọ, n’Ibadan.” O ni awọn agbofinro ti bẹrẹ iwadii lori iṣẹlẹ yii, lati mọ iru eeyan ti ọkunrin naa jẹ ati idi to ṣe da ẹmi ara rẹ legbodo.


A fara mọ atunto, kijọba si ṣepade pẹlu awọn janduku, Boko Haram- Awọn agbaagba ilẹ Hausa

Ẹgbẹ awọn agbaagba ilẹ Hausa ti wọn n pe ni Northern Elders Forum atawọn ẹgbẹ bii mẹtadinlogun mi-in lati Oke-Ọya ti sọ pe awọn gba pe ki atunto ba eto iṣejọba nilẹ wa, wọn ni ṣiṣe atunto si ofin ilẹ wa yii ni yoo jẹ ki ilẹ wa le ṣe amulo awọn anfaani to ni nipa ọrọ aje ati eto oṣelu. Wọn sọ eleyii di mimọ lẹyin ipade ọlọjọ meji kan ti wọn ṣe ni Arewa House, niluu Kaduna, nibi ti wọn ti fẹnu ko lori koko mejila ti wọn sọ pe awọn fẹẹ mojuto gẹgẹ bii ẹya ilẹ Hausa. Lara koko mejila naa ni wọn ti sọ pe ki a ṣe atunto ofin ati iṣejọba ilẹ yii lawọn fara mọ, wọn ni eyi ṣe pataki lasiko yii nitori igbesẹ yii ni yoo so wa pọ gẹgẹ bii orileede kan. Bakan naa ni wọn sọ pe ko si ibanilorukọ jẹ tabi ohunkohun ti ẹnikẹni le sọ tabi ṣe, tabi ki ọwọ awọn bọ, ti awọn eeyan apa Oke-Ọya yoo fi ṣe ipinnu pe ki wọn maa pin ipo aarẹ kaakiri awọn agbegbe ilẹ wa. Bakan naa ni wọn tun pe akiyesi awọn eeyan si ipo ẹlẹgẹ ti orileede Naijiria wa bayii, wọn ni bi Naijiria yoo ba yi ipo to wa yii jẹ, afi ki gbogbo ẹya ni orileede yii fọwọsowọpọ fun wiwa ni ọkan Naijiria. Awọn eeyan naa ni awọn ti ṣetan lati jokoo ipade pẹlu awọn ẹlẹgbẹjẹgbẹ ti wọn ba ti ṣetan lati jokoo ipade pẹlu awọn lori ọjọ iwaju Naijiria. Wọn fi kun un pe gbogbo ẹdun ọkan ẹnikọọkan ni amojuto le wa fun ti a ba wa ni ọkan.


Bakan naa ni wọn tun pe akiyesi awọn eeyan si ipo ẹlẹgẹ ti orileede Naijiria wa bayii, wọn ni bi Naijiria yoo ba yi ipo to wa yii jẹ, afi ki gbogbo ẹya ni orileede yii fọwọsowọpọ fun wiwa ni ọkan Naijiria. Awọn eeyan naa ni awọn ti ṣetan lati jokoo ipade pẹlu awọn ẹlẹgbẹjẹgbẹ ti wọn ba ti ṣetan lati jokoo ipade pẹlu awọn lori ọjọ iwaju Naijiria. Wọn fi kun un pe gbogbo ẹdun ọkan ẹnikọọkan ni amojuto le wa fun ti a ba wa ni ọkan. Bakan naa ni wọn koro oju si bi wọn ṣe ni awọn kan n pa awọn eeyan agbegbe naa ni apa isalẹ Odo-Ọya. Ẹgbẹ yii ni ijọba apapaọ ati ti ipinlẹ gbọdọ gbe igbesẹ to nipọn lati daabo bo awọn eeyan agbegbe naa to n gbe ni apa isalẹ. Wọn ni ki i ṣe ki wọn ṣe amojuto yii nikan bi ko ṣe ki wọn mu wọn, ki wọn si fiya to tọ jẹ awọn eeyan ti ọwọ ba tẹ pe wọn n hu iru iwa bẹẹ.


Bakan naa ni wọn koro oju si bi wọn ṣe ni awọn kan n pa awọn eeyan agbegbe naa ni apa isalẹ Odo-Ọya. Ẹgbẹ yii ni ijọba apapaọ ati ti ipinlẹ gbọdọ gbe igbesẹ to nipọn lati daabo bo awọn eeyan agbegbe naa to n gbe ni apa isalẹ. Wọn ni ki i ṣe ki wọn ṣe amojuto yii nikan bi ko ṣe ki wọn mu wọn, ki wọn si fiya to tọ jẹ awọn eeyan ti ọwọ ba tẹ pe wọn n hu iru iwa bẹẹ. Lara ohun ti wọn tun fẹnu ko si ni pe ki ijọba apapọ ṣe atilẹyin si ṣiṣe ipade pọ pẹlu awọn jandukun agbebọn, awọn Boko Haram ati awọn agbegbe ti wọn ti n ṣọṣẹ, ki alaafia le jọba ni Oke-Ọya. Yatọ si eyi, wọn rọ awọn gomina to wa lati apa agbegbe naa lati ri i pe wọn ko faaye gba ifosi-wẹwẹ agbegbe ọhun. Wọn ni ohun ti yoo dara ni bi aọn ba le wa ni ẹyọ kan gẹgẹ bii ẹya ju ki wọn maa sọ pe awọn ẹya kan lo kere ju, awọn kan lo tobi.


Lara ohun ti wọn tun fẹnu ko si ni pe ki ijọba apapọ ṣe atilẹyin si ṣiṣe ipade pọ pẹlu awọn jandukun agbebọn, awọn Boko Haram ati awọn agbegbe ti wọn ti n ṣọṣẹ, ki alaafia le jọba ni Oke-Ọya. Yatọ si eyi, wọn rọ awọn gomina to wa lati apa agbegbe naa lati ri i pe wọn ko faaye gba ifosi-wẹwẹ agbegbe ọhun. Wọn ni ohun ti yoo dara ni bi aọn ba le wa ni ẹyọ kan gẹgẹ bii ẹya ju ki wọn maa sọ pe awọn ẹya kan lo kere ju, awọn kan lo tobi. Bẹẹ ni wọn fẹnu ko lati yanju awọn wahala abẹle lọlọkan-o-jọkan to n ṣẹlẹ kaakiri agbegbe naa.


Bẹẹ ni wọn fẹnu ko lati yanju awọn wahala abẹle lọlọkan-o-jọkan to n ṣẹlẹ kaakiri agbegbe naa.


Nibi t’ọba alaye ti n sa fun awọn ajinigbe ni wọn ti yinbọn fun un l’Ekiti

Oluyinka Soyemi, Ado-Ekiti Awọn agbebọn kan tawọn eeyan fura si bii ajinigbe ti yinbọn lu Elewu tilu Ewu-Ekiti, nijọba ibilẹ Ilejemeje, Ọba Adetutu Ajayi. Nnkan bii aago meje alẹ ọjọ Ẹti, Furaidee, niṣẹlẹ naa waye nigba ti ọba alaye ọhun n lọ si Ayetoro-Ekiti lati ilu ẹ, iṣẹlẹ ọhun si ti sọ kabiyesi di ero ileewosan. Gẹgẹ bi a ṣe gbọ, ṣe lawọn agbebọn yii deede yọ si Ọba Alabi, nigba to si n gbiyanju lati sa fun wọn ni wọn dabọn bo mọto ẹ, bẹẹ ni ọta ba a ni ẹsẹ, apa ati ikun. Nigba to n fidi iṣẹlẹ yii mulẹ, Alukoro ọlọpaa Ekiti, ASP Sunday Abutu, fẹdun ọkan sọrọ pe iṣẹ takuntakun lawọn ẹṣọ laabo n ṣe lọwọlọwọ, ṣugbọn iru iṣẹlẹ bẹẹ tun pada waye. Abutu ni awọn ọlọpaa, ikọ Amọtẹkun, fijilante, ọdẹ, awọn oloye, ẹgbẹ onimọto, ẹgbẹ ọlọkada, awọn agbẹ atawọn tọrọ kan lẹka eto aabo lo n pawọ-pọ wa awọn eeyan naa kaakiri awọn igbo to wa l’Ekiti, iyalẹnu lo si jẹ bi wọn tun ṣe gba ọna mi-in yọ, ṣugbọn ọwọ yoo pada tẹ wọn. O waa ni eyi ko ni i fa irẹwẹsi sọkan awọn ẹṣọ alaabo, gbogbo ibi tawọn amookunṣikan ọhun ba si sapamọ si lawọn yoo lọọ ka wọn mọ nitori Ekiti ki i ṣe ile ọdaran.


Wọn ti mu Aafaa Jamiu to fẹẹ fọmọ ọdun mẹẹẹdogun  ṣoogun owo ni Sango

Adefunkẹ Adebiyi, Abẹokuta Aafaa Amọdu Jamiu ree, ẹni ọdun mẹtadinlogoji ni. Awọn ọlọpaa ipinlẹ Ogun ti mu un bayii, wọn lo ji ọmọbinrin ọmọ ọdun mẹẹẹdogun kan gbe pẹlu erongba ati fi i ṣe etutu ọrọ, oogun owo, ni Sango. Ọjọ karun-un, oṣu kẹrin yii, lọwọ ba Aafaa Jamiu, iyẹn lẹyin ti ọmọbinrin to ji gbe naa lọọ fẹjọ sun ni teṣan ọlọpaa Sango. DSP Abimbọla Oyeyẹmi ṣalaye pe ọmọ naa sọ fawọn ọlọpaa pe jẹẹjẹ oun loun n ti ibi iṣẹ bọ lọjọ naa, boun ṣe pade aafaa yii niyẹn ni nnkan bii aago marun-un aabọ irọlẹ. Ọmọbinrin yii ṣalaye pe Aafaa Jamiu da oun duro, o si fi kinni kan gba oun, bẹẹ lo paṣẹ pe koun ka lọ, oun si tẹle e wọ ile akọku kan to mu oun wọ. Ninu ile naa lo ni Aafaa Jamiu ti ja oun sihooho, o si fi ankaṣiifu funfun kan nu oju ara oun, bẹẹ lo fi nu gbogbo ara oun kari pẹlu.


DSP Abimbọla Oyeyẹmi ṣalaye pe ọmọ naa sọ fawọn ọlọpaa pe jẹẹjẹ oun loun n ti ibi iṣẹ bọ lọjọ naa, boun ṣe pade aafaa yii niyẹn ni nnkan bii aago marun-un aabọ irọlẹ. Ọmọbinrin yii ṣalaye pe Aafaa Jamiu da oun duro, o si fi kinni kan gba oun, bẹẹ lo paṣẹ pe koun ka lọ, oun si tẹle e wọ ile akọku kan to mu oun wọ. Ninu ile naa lo ni Aafaa Jamiu ti ja oun sihooho, o si fi ankaṣiifu funfun kan nu oju ara oun, bẹẹ lo fi nu gbogbo ara oun kari pẹlu. Aṣe ẹnikan n ri wọn latọọkan, gbogbo ohun ti aafaa n ṣe fọmọ naa ni tọhun n wo. Nigba to si di pe ọmọbinrin naa ko mọ ibi to wa mọ, to kan wa nibẹ bẹẹ ni ẹni naa yọju si wọn, bawọn ọlọpaa ṣe wi, n lo ba pariwo le Aafaa Jamiu lori. Nigba tọwọ ọlọpaa ba aafaa, o jẹwọ pe loootọ loun ṣe ohun ti wọn fẹsun ẹ kan oun yii.


Aṣe ẹnikan n ri wọn latọọkan, gbogbo ohun ti aafaa n ṣe fọmọ naa ni tọhun n wo. Nigba to si di pe ọmọbinrin naa ko mọ ibi to wa mọ, to kan wa nibẹ bẹẹ ni ẹni naa yọju si wọn, bawọn ọlọpaa ṣe wi, n lo ba pariwo le Aafaa Jamiu lori. Nigba tọwọ ọlọpaa ba aafaa, o jẹwọ pe loootọ loun ṣe ohun ti wọn fẹsun ẹ kan oun yii. Aafaa Amọdu sọ pe oun fẹẹ fi aisan buruku kan ṣe ọmọbinrin naa ni, to bẹẹ ti yoo maa ṣe aarẹ, ti awọn obi rẹ yoo fi gbe e wa sọdọ oun, toun yoo si maa gba owo buruku lọwọ wọn fun itọju rẹ. Aafaa sọ pe oun ti ṣe bẹẹ fawọn meji kan ri to jẹ owo nla loun fi gba lọwọ awọn eeyan wọn. Awọn ọlọpaa lọ sile aafaa yii lati yẹ ẹ wo, oriṣiiriṣii apẹ ijoogun ni wọn ba nibẹ, wọn si ya fọto rẹ ki gbogbo aye le ri ohun ti Aafaa Jamiu Amọdu fi n ṣagbara.


Aafaa Amọdu sọ pe oun fẹẹ fi aisan buruku kan ṣe ọmọbinrin naa ni, to bẹẹ ti yoo maa ṣe aarẹ, ti awọn obi rẹ yoo fi gbe e wa sọdọ oun, toun yoo si maa gba owo buruku lọwọ wọn fun itọju rẹ. Aafaa sọ pe oun ti ṣe bẹẹ fawọn meji kan ri to jẹ owo nla loun fi gba lọwọ awọn eeyan wọn. Awọn ọlọpaa lọ sile aafaa yii lati yẹ ẹ wo, oriṣiiriṣii apẹ ijoogun ni wọn ba nibẹ, wọn si ya fọto rẹ ki gbogbo aye le ri ohun ti Aafaa Jamiu Amọdu fi n ṣagbara. Ni bayii ṣa, wọn ti taari aafaa si ẹka iwadii, wọn fẹ ko ṣalaye siwaju si i nipa awọn itu to ti pa ri ki wọn too mu un.


Ni bayii ṣa, wọn ti taari aafaa si ẹka iwadii, wọn fẹ ko ṣalaye siwaju si i nipa awọn itu to ti pa ri ki wọn too mu un.


Derrick fada ge ọwọ ọmọbinrin yii bọ nitori ko gba ko fipa ba a lo pọ

Ko si idi kan fun ọmọdebinrin yii, Evelyn Namasopo, ọmọ ọdun mẹrindinlogun (16)lati padanu ọwọ rẹ to ge kuro yii, ṣugbọn ọmọ naa ti di ọlọwọ kan bayii o, ọkunrin kan to fẹẹ fipa ba a lo pọ to kọ fun lo fada ge ọrun ọwọ ẹ bọ, to tun ṣa a ladaa kaakiri ara lọjọ kẹrin, oṣu kẹrin, ọdun 2021 yii. Orilẹ-ede Uganda niṣẹlẹ yii ti waye, ẹni to fẹẹ fipa ba a lo pọ naa ni wọn pe orukọ ẹ ni Derrick Kuloba, ẹni ọdun mẹẹẹdọgbọn. Abule Nabooti, lagbegbe Bududa, ni wọn lo n gbe. Nigba ti Evelyn n ṣalaye bo ṣe ṣẹlẹ ni kootu kereje ti wọn gbe ẹjọ naa lọ, o ni mama oun ni ara rẹ ko ya ti wọn da duro sọsibitu. Ọdọ iya naa lo ni oun ti kuro lọjọ yii, toun fẹẹ lọọ gbe ounjẹ ti yoo jẹ wa nile, koun si mu aṣọ mi-in dani fun un. O ni nibi toun ti n lọ sile ni Derrick ti yọ soun lọna igbo toun n gba, o mu ada lọwọ, o si bẹrẹ si i le oun lọ.


Nigba ti Evelyn n ṣalaye bo ṣe ṣẹlẹ ni kootu kereje ti wọn gbe ẹjọ naa lọ, o ni mama oun ni ara rẹ ko ya ti wọn da duro sọsibitu. Ọdọ iya naa lo ni oun ti kuro lọjọ yii, toun fẹẹ lọọ gbe ounjẹ ti yoo jẹ wa nile, koun si mu aṣọ mi-in dani fun un. O ni nibi toun ti n lọ sile ni Derrick ti yọ soun lọna igbo toun n gba, o mu ada lọwọ, o si bẹrẹ si i le oun lọ. Ọmọbinrin yii sọ pe bo ṣe ba oun lo paṣẹ pe koun bọra sihooho, nitori oun fẹẹ ṣere oge pẹlu oun. Evelyn loun ko gba fun ọkunrin naa, oun ko si bọ aṣọ oun. O ni bi Derrick ṣe sọ pe boun ko ba ti gba, oun yoo ṣa oun pa niyẹn.


Ọmọbinrin yii sọ pe bo ṣe ba oun lo paṣẹ pe koun bọra sihooho, nitori oun fẹẹ ṣere oge pẹlu oun. Evelyn loun ko gba fun ọkunrin naa, oun ko si bọ aṣọ oun. O ni bi Derrick ṣe sọ pe boun ko ba ti gba, oun yoo ṣa oun pa niyẹn. Nigba naa lo si gbe ada soke bọmọ yii ṣe wi, lo fẹẹ fi bẹ ori oun danu. Evelyn loun tete fọwọ ọtun oun gba ada naa danu, bẹẹ lọwọ naa ṣe ge kuro, ti ọkunrin yii si bẹrẹ si i ṣa oun lẹsẹ ati kaakiri ara. Loootọ ni wọn ri Derrick mu lẹyin iwa to hu naa, ṣugbọn wọn ti da a silẹ lagọ ọ ọlọpaa laipẹ rara.


Nigba naa lo si gbe ada soke bọmọ yii ṣe wi, lo fẹẹ fi bẹ ori oun danu. Evelyn loun tete fọwọ ọtun oun gba ada naa danu, bẹẹ lọwọ naa ṣe ge kuro, ti ọkunrin yii si bẹrẹ si i ṣa oun lẹsẹ ati kaakiri ara. Loootọ ni wọn ri Derrick mu lẹyin iwa to hu naa, ṣugbọn wọn ti da a silẹ lagọ ọ ọlọpaa laipẹ rara. Eyi gan-an lohun to n dun ọmọbinrin to ṣi n jẹrora yii ju, to fi sọ pe kawọn eeyan dide si ọrọ ohun, ki wọn ba oun wa idajọ ododo. Akẹkọọ ni Evelyn, ko rọwọ kọwe mọ, bẹẹ ni iya rẹ ko rowo ọsibitu to ti n gba itọju san. Bi wọn yoo ṣe ri Derrick mu, ti yoo jẹjọ igbiyanju lati fipa ba ni lo pọ, ati igbiyanju lati paayan ni ọmọ yii ati iya rẹ n bẹbẹ fun bayii, wọn ni ki gbogbo aye waa gbeja awọn.


Eyi gan-an lohun to n dun ọmọbinrin to ṣi n jẹrora yii ju, to fi sọ pe kawọn eeyan dide si ọrọ ohun, ki wọn ba oun wa idajọ ododo. Akẹkọọ ni Evelyn, ko rọwọ kọwe mọ, bẹẹ ni iya rẹ ko rowo ọsibitu to ti n gba itọju san. Bi wọn yoo ṣe ri Derrick mu, ti yoo jẹjọ igbiyanju lati fipa ba ni lo pọ, ati igbiyanju lati paayan ni ọmọ yii ati iya rẹ n bẹbẹ fun bayii, wọn ni ki gbogbo aye waa gbeja awọn.


Ewurẹ mẹwaa lawọn ọrẹ meji yii  lọọ ji  gbe niluu igẹmọ-Ekiti

Oluyinka Soyemi, Ado-Ekiti Iwadii ileeṣẹ ọlọpaa ipinlẹ Ekiti ti bẹrẹ lori awọn afurasi meji kan tọwọ tẹ pe wọn ji ewurẹ niluu Igbemọ-Ekiti, nijọba ibilẹ Irẹpọdun/Ifẹlodun. Ọjọbọ, Tọsidee, ọsẹ yii lawọn ọlọpaa gbọ si iṣẹlẹ naa lẹyin tawọn araalu mu awọn eeyan ọhun pẹlu mọto Nissan Primera kan ti wọn ko awọn ewurẹ naa si. Alukoro ọlọpaa Ekiti, Sunday Abutu, sọ ọ di mimọ pe ni nnkan bii aago meje aarọ lawọn ọlọpaa tẹsan Iworoko-Ekiti gba ipe kan latọdọ awọn ọdẹ ilu Igbemọ-Ekiti pe ọwọ tẹ awọn meji kan ti wọn ko ewurẹ mẹwaa sinu ọkọ ti alaye wọn si mu ifura dani. Abutu ni, ‘’Bi ọga ọlọpaa teṣan naa ṣe gbọ lo ko awọn ọtẹlẹmuyẹ atawọn ọlọpaa mi-in lọ sibi iṣẹlẹ naa, wọn si ko awọn afurasi ọhun wa si teṣan wọn. ‘’Lasiko iwadii lawọn afurasi yii sọ pe loootọ lawọn ji awọn ewurẹ naa gbe, ati pe ilu Isẹ-Ekiti, nijọba ibilẹ Isẹ/Ọrun, lawọn ti n ko wọn bọ, bẹẹ lawọn n lọ Ado-Ekiti lati ta wọn.’’ Alukoro naa ni ooru tiẹ ti mu marun-un ninu awọn ewurẹ naa pa ninu buutu ti wọn ko wọn si, marun-un pere lo si wa laaye lasiko tọwọ tẹ awọn to ji wọn. O waa dupẹ lọwọ awọn ọdẹ to mu awọn afurasi naa, bẹẹ lo ni ile-ẹjọ lawọn mejeeji yoo ti ṣalaye ra wọn fun ijọba laipẹ.


Awọn ajinigbe ji oniṣowo epo bẹntiroolu n’Iṣan-Ekiti

Oluyinka Soyemi, Ado-Ekiti Lẹyin oṣu mẹta tawọn ajinigbe kan ji oloye ẹgbẹ awọn oniṣowo epo bẹntiroolu niluu Ado-Ekiti, iyẹn Alhaji Suleiman Akinbami, wọn tun ti ji ojugba rẹ niluu Iṣan-Ekiti, nijọba ibilẹ Ọyẹ, Ọgbẹni Itakọrọde Adebayọ. Itakọrọde ni alakooso agba ileepo Prosperous Filling Station to wa ni Iṣan–Ekiti to jẹ ilu abinibi Gomina Kayọde Fayẹmi. ALAROYE gbọ pe alẹ Ọjọbọ, Tọsidee ana, lawọn ẹruuku ọhun ti wọn to meje ya bo ilu naa, ti wọn si da ibọn bolẹ ki wọn too gbe Adebayọ lọ sibi ti ẹnikẹni ko mọ di akoko yii. Nigba to n ṣalaye bi iṣẹlẹ naa ṣe waye, Alukoro ọlọpaa Ekiti, ASP Sunday Abutu, sọ pe nnkan bii aago meje alẹ lawọn ajinigbe ọhun ti wọn gbe ọkada bii mẹfa wọ ilu naa lati inu igbo. Lẹyin ti wọn si fibọn ṣeru ba awọn eeyan ni wọn gbe oniṣowo ọhun lọ. Abutu ni ni kete tawọn ọlọpaa gbọ ni wọn ti ya bo agbegbe naa pẹlu ikọ Amọtẹkun atawọn ọdẹ, ti wọn si n wa gbogbo inu igbo kiri lati doola ẹmi ẹni ti wọn ji gbe, kọwọ si le tẹ awọn ọdaran to ṣiṣẹ laabi ọhun.


Nigba to n ṣalaye bi iṣẹlẹ naa ṣe waye, Alukoro ọlọpaa Ekiti, ASP Sunday Abutu, sọ pe nnkan bii aago meje alẹ lawọn ajinigbe ọhun ti wọn gbe ọkada bii mẹfa wọ ilu naa lati inu igbo. Lẹyin ti wọn si fibọn ṣeru ba awọn eeyan ni wọn gbe oniṣowo ọhun lọ. Abutu ni ni kete tawọn ọlọpaa gbọ ni wọn ti ya bo agbegbe naa pẹlu ikọ Amọtẹkun atawọn ọdẹ, ti wọn si n wa gbogbo inu igbo kiri lati doola ẹmi ẹni ti wọn ji gbe, kọwọ si le tẹ awọn ọdaran to ṣiṣẹ laabi ọhun. O waa ni ileeṣẹ ọlọpaa Ekiti tun ti kan si awọn ọlọpaa ipinlẹ to paala pẹlu Ekiti lati ri i pe wọn wa awọn eeyan naa lawaari.


O waa ni ileeṣẹ ọlọpaa Ekiti tun ti kan si awọn ọlọpaa ipinlẹ to paala pẹlu Ekiti lati ri i pe wọn wa awọn eeyan naa lawaari.


Won ṣi n wa Aafaa Mọshood to lu ọmọ kewu rẹ daku n’Ilọrin

Stephen Ajagbe, Ilorin Olukọ imọ Kuraani kan, Aafaa Mọṣhood, ti di ẹni ti wọn n wa bayii latari bo ṣe lu akẹkọọ rẹ kan daku, to si sa lọ patapata lagbegbe Ogidi, niluu Ilọrin. ALAROYE gbọ pe ẹsun ti Mọṣhood fi kan akẹkọọ naa ni pe o ji kolo toun fi owo pamọ si. Nigba ti wọn ni aafaa naa gbọ pe ọrọ ọhun ti de ọfiisi ajafẹtọọ araalu, National Human Right Commission, kia lo kan lugbẹ, titi di ba a ṣe n sọ yii, ko sẹni to mọ ibi to sa lọ. Akẹkọọ ọmọ ọdun mẹrinla ọhun ni wọn sọ pe aafaa na ni koboko ni aimọye igba. Lẹyin to na tiẹ tan lo tun paṣẹ fawọn ọmọ ileekewu yooku ti wọn n lọ bii ọgọta, lati maa na an ni koboko mẹwaa-mẹwaa, titi tiyẹn fi daku rangbandan. Ṣe ni wọn ni aafaa naa ni ki akẹkọọ ọhun sun sori tabili, o si ni kawọn rigipa kan gba ọwọ ati ẹsẹ rẹ mejeeji mu titi ti wọn fi lu u doju iku.


Akẹkọọ ọmọ ọdun mẹrinla ọhun ni wọn sọ pe aafaa na ni koboko ni aimọye igba. Lẹyin to na tiẹ tan lo tun paṣẹ fawọn ọmọ ileekewu yooku ti wọn n lọ bii ọgọta, lati maa na an ni koboko mẹwaa-mẹwaa, titi tiyẹn fi daku rangbandan. Ṣe ni wọn ni aafaa naa ni ki akẹkọọ ọhun sun sori tabili, o si ni kawọn rigipa kan gba ọwọ ati ẹsẹ rẹ mejeeji mu titi ti wọn fi lu u doju iku. Aṣoju ajọ to n ja fẹtọọ araalu, Amọfin Ahmed Rufai, ni ọmọ naa ṣi wa nilewosan, nibi to ti n gba itọju, igbiyanju si n lọ lati ri aafaa naa mu.


Aṣoju ajọ to n ja fẹtọọ araalu, Amọfin Ahmed Rufai, ni ọmọ naa ṣi wa nilewosan, nibi to ti n gba itọju, igbiyanju si n lọ lati ri aafaa naa mu.


Awọn Fulani darandaran lo ji akẹkọọ yii gbe l’Eruwa, miliọnu kan lawọn ẹbi ẹ san ki wọn too ri i gba pada

Faith Adebọla Sọdirat Salami lorukọ ọmọbinrin yii, akẹkọọ ni nileewe Royal Institute of Health, ileewe aladaani kan ti wọn ti n kọṣẹ eto ilera lo ti n kawe kawọn Fulani darandaran too ji oun ati awọn meji mi-in gbe ninu ọkọ ti wọn wọ lọ siluu Eruwa lọjọ Wẹsidee ọsẹ yii. Amọ wọn ti fi ọmọbinrin naa silẹ nirọlẹ ọjọ keji, Ọjọbọ, Tọsidee yii, lẹyin tawọn ajinigbe naa gba miliọnu kan ati ẹgbẹrun lọna igba naira lọwọ awọn mọlẹbi ẹ. Gẹgẹ ba a ṣe gbọ, wọn ni agbegbe kan naa tawọn Fulani agbebọn kan ti fibọn da ẹmi Alaaji Fatai Yusuf, ti gbogbo eeyan mọ si Ọkọ Oloyun, legbodo ni nnkan bii ọdun kan aabọ sẹyin niṣẹlẹ yii ti waye. Wọn ni Sọdirat, to n ṣiṣẹ lọsibitu Olugbọn, niluu Igbo-Ọra, nijọba ibilẹ Aarin-Gbungbun Ibarapa, wọ ọkọ ayọkẹlẹ akero kan lati Igbo-Ọra lọ si Eruwa lẹyin to pari iṣẹ ọjọ naa, ki i si ṣoun nikan lọkọ naa gbe, awọn ọmọleewe OSCATECH, iyẹn Oyo State College of Agriculture and Technology meji mi-in wa ninu ọkọ ọhun, tawọn naa n lọ siluu Eruwa. ALAROYE gbọ pe lojiji lawọn Fulani ajinigbe naa fo jana, ti wọn si fa ibọn yọ si mọto ti wọn wọ, bi dẹrẹba ọkọ naa ṣe duro pẹlu ibẹrubojo to ti mu oun atawọn ero inu ọkọ ọhun, bẹẹ lawọn agbebọn fipa wọ mẹta ninu wọn bọọlẹ, ni wọn ba ko wọn wọgbo lọ. Alẹ ọjọ Wẹsidee naa lawọn olubi ajinigbe ẹda naa ti bẹrẹ si i kan sawọn mọlẹbi awọn ti wọn ji gbe ọhun, oniruuru owo tabua ni wọn n bu pe ki wọn waa fawọn bi wọn ba fẹẹ ri ẹni wọn gba pada laaye. Asẹyinwa-asẹyinbọ, a gbọ pe wọn papa gba owo ki wọn too fi Sọdirat silẹ, nigba tawọn meji ṣi wa lakata wọn di baa ṣe n sọ yii.


ALAROYE gbọ pe lojiji lawọn Fulani ajinigbe naa fo jana, ti wọn si fa ibọn yọ si mọto ti wọn wọ, bi dẹrẹba ọkọ naa ṣe duro pẹlu ibẹrubojo to ti mu oun atawọn ero inu ọkọ ọhun, bẹẹ lawọn agbebọn fipa wọ mẹta ninu wọn bọọlẹ, ni wọn ba ko wọn wọgbo lọ. Alẹ ọjọ Wẹsidee naa lawọn olubi ajinigbe ẹda naa ti bẹrẹ si i kan sawọn mọlẹbi awọn ti wọn ji gbe ọhun, oniruuru owo tabua ni wọn n bu pe ki wọn waa fawọn bi wọn ba fẹẹ ri ẹni wọn gba pada laaye. Asẹyinwa-asẹyinbọ, a gbọ pe wọn papa gba owo ki wọn too fi Sọdirat silẹ, nigba tawọn meji ṣi wa lakata wọn di baa ṣe n sọ yii. Bo tilẹ jẹ pe wọn ti fiṣẹlẹ yii to ileeṣẹ ọlọpaa Eruwa leti ni teṣan wọn, a gbọ pe awọn ẹṣọ Amọtẹkun agbegbe Eruwa ti da sọrọ ọhun, awọn fijilante ibẹ naa si ti dide, wọn ti n wa ọna lati tu awọn to ku silẹ lakata awọn ajinigbe naa. CAPTION


Bo tilẹ jẹ pe wọn ti fiṣẹlẹ yii to ileeṣẹ ọlọpaa Eruwa leti ni teṣan wọn, a gbọ pe awọn ẹṣọ Amọtẹkun agbegbe Eruwa ti da sọrọ ọhun, awọn fijilante ibẹ naa si ti dide, wọn ti n wa ọna lati tu awọn to ku silẹ lakata awọn ajinigbe naa. CAPTION


Iyawo kọ Ahmed silẹ, lo ba dana sun obinrin naa pelu awọn ọmọ ẹ n’Ibadan

Ọlawale Ajao, Ibadan Awọn Yoruba maa n gbadura kan, wọn aa ni ki Ọlọrun ma jẹ ka ku akurun. Idi si ree ti wọn ṣe maa n dena ohunkohun to ba le fa ijamba ina tabi ijamba ọkọ lasiko ti wọn ba n rinrin-ajo pẹlu gbogbo idile wọn. Ṣugbọn ni ti baale ile kan to n jẹ Ahmed Saka, funra rẹ lo dana sun iyawo atawọn ọmọ ẹ, ti gbogbo wọn si ku akurun sinu ile wọn to wa laduugbo Ṣogoye, n’Ibadan. Ki i ṣe pe ọkunrin naa ya were, ifẹ lo ṣe bii ẹni fẹẹ da a lori ru, kíkọ̀ ti Mutiat iyawo rẹ kọ ọ silẹ lo da a a ni laakaye ru, lo ba binu sun ololufẹ ẹ nina pẹlu awọn ọmọ lalẹ ọjọ keje, oṣu kẹrin, ọdun 2021, ti i ṣe Ọjọruu, Wẹsidee, ọsẹ yii. Eeyan mẹrin mi-in lo tun fara ṣeṣe ninu iṣẹlẹ naa, to je pe Ọlọrun ni ko pa wọn. Iku gbigbona ọhun ko da oun paapaa si, epo bẹtiroolu to fi dana sun iyawo ẹ gbana mọ oun paapaa lara, ti ina si jo oun naa pa lẹyin ti gbogbo ohun to gboju le laye ti jona tan.


Ki i ṣe pe ọkunrin naa ya were, ifẹ lo ṣe bii ẹni fẹẹ da a lori ru, kíkọ̀ ti Mutiat iyawo rẹ kọ ọ silẹ lo da a a ni laakaye ru, lo ba binu sun ololufẹ ẹ nina pẹlu awọn ọmọ lalẹ ọjọ keje, oṣu kẹrin, ọdun 2021, ti i ṣe Ọjọruu, Wẹsidee, ọsẹ yii. Eeyan mẹrin mi-in lo tun fara ṣeṣe ninu iṣẹlẹ naa, to je pe Ọlọrun ni ko pa wọn. Iku gbigbona ọhun ko da oun paapaa si, epo bẹtiroolu to fi dana sun iyawo ẹ gbana mọ oun paapaa lara, ti ina si jo oun naa pa lẹyin ti gbogbo ohun to gboju le laye ti jona tan. Gẹgẹ b’ALAROYE ṣe gbọ, lẹnu ọjọ mẹta yii ni gbọnmi-si-i-omi-o-to-o waye laarin Ahmed pẹlu iyawo ẹ. Eyi lo mu ki obinrin naa sọ fun un pe oun ko fẹ ẹ mọ. Ihalẹ lasan ni Mutiat pe e nigba ti Ahmed sọ pe oun yoo pa a danu to ba gbe iru igbesẹ bẹẹ, ti obinrin naa si fesi pe bo ba wu u, ko fori sọlẹ, nnkan ti oun yoo ṣe loun ti sọ fun un yẹn, afigba ti awọn mejeeji mu ileri wọn ṣẹ, ti wọn si fi ọrọ ara tiwọn ko ba awọn ọmọ mejeeji ti wọn bi funra wọn. Orukọ awọn ọmọ ọhun ni Ramon Sarumi, ọmọọdun mẹwaa, ati Abiọdun Ọladele to jẹ ọmọ ọdun meje.


Gẹgẹ b’ALAROYE ṣe gbọ, lẹnu ọjọ mẹta yii ni gbọnmi-si-i-omi-o-to-o waye laarin Ahmed pẹlu iyawo ẹ. Eyi lo mu ki obinrin naa sọ fun un pe oun ko fẹ ẹ mọ. Ihalẹ lasan ni Mutiat pe e nigba ti Ahmed sọ pe oun yoo pa a danu to ba gbe iru igbesẹ bẹẹ, ti obinrin naa si fesi pe bo ba wu u, ko fori sọlẹ, nnkan ti oun yoo ṣe loun ti sọ fun un yẹn, afigba ti awọn mejeeji mu ileri wọn ṣẹ, ti wọn si fi ọrọ ara tiwọn ko ba awọn ọmọ mejeeji ti wọn bi funra wọn. Orukọ awọn ọmọ ọhun ni Ramon Sarumi, ọmọọdun mẹwaa, ati Abiọdun Ọladele to jẹ ọmọ ọdun meje. Nigba to n fidi iṣẹlẹ yii mulẹ, agbẹnusọ fun ileeṣẹ ọlọpaa ipinlẹ Ọyọ, CSP Olugbenga Fadeyi sọ pe ni kete ti awọn alabaagbe idile Ahmed laduugbo Ṣogoye ti fi iṣẹlẹ ọhun to wọn leti lawọn agbofinro ti lọ sibẹ lati ṣewadii iṣẹlẹ naa. O ni ileewosan ti wọn n pe ni Anglican Diocese Hospital, laduugbo Mọlete, n’Ibadan, ni wọn gbe awọn mẹrẹẹrin ti wọn fara pa ninu ijamba naa lọ fun itọju.


Nigba to n fidi iṣẹlẹ yii mulẹ, agbẹnusọ fun ileeṣẹ ọlọpaa ipinlẹ Ọyọ, CSP Olugbenga Fadeyi sọ pe ni kete ti awọn alabaagbe idile Ahmed laduugbo Ṣogoye ti fi iṣẹlẹ ọhun to wọn leti lawọn agbofinro ti lọ sibẹ lati ṣewadii iṣẹlẹ naa. O ni ileewosan ti wọn n pe ni Anglican Diocese Hospital, laduugbo Mọlete, n’Ibadan, ni wọn gbe awọn mẹrẹẹrin ti wọn fara pa ninu ijamba naa lọ fun itọju.


Tori ọna reluwee tuntun ti wọn fẹẹ kọ, ijọba Eko yoo ti awọn ọna kan pa n’Ikẹja

Faith Adebọla, Eko Oṣu mẹẹẹdogun gbako nijọba ipinlẹ Eko lawọn maa fi ti awọn ọna kan pa lagbegbe Ikẹja, lati le pese aaye fun iṣẹ ọna reluwee tuntun ti wọn n gbero lati la sagbegbe ọhun. Kọmiṣanna feto irinna nipinlẹ Eko, Ọmọwee Frederick Ọladẹinde, lo sọ eyi di mimọ l’Ọjọbọ, Tọsidee yii, ninu atẹjade kan. O ni eto ti pari lati bẹrẹ iṣẹ lọjọ Aiku, Sannde, ọsẹ yii, lori ọna reluwee to maa gba aarin ilu kọja lawọn agbegbe kan, Red Line project ni wọn pe iṣẹ ode ọhun, labẹ eto tijọba ipinlẹ Eko n ṣe lati mu ki eto irinna reluwee dele-doko nipinlẹ ọhun. Ọladẹinde ni lati ọjọ Sannde yii lawọn ti maa bẹrẹ si i dari awọn ọkọ to n jade lati ọja igbalode Computer Village ati ọna Simbiat Abiọla, n’Ikẹja, ti wọn si fẹẹ kọja si ọna marose Eko si Abẹokuta. Opopona Akinrẹmi ni wọn maa tọ jade si Oponona Oṣifila, ti wọn yoo fi gba oju irin reluwee sọda sibi ti wọn n lọ, dipo ọna ti wọn ti n gba tẹlẹ. Bakan naa lo lawọn maa dari awọn ọkọ to fẹẹ ya s’Ikẹja latori titi Eko s’Abẹokuta gba Opopona Balogun, ti wọn aa fi jade si Opopona Oduyẹmi, ibẹ ni wọn yoo gba bọ si ọna Ọbafẹmi Awolọwọ, n’Ikẹja, ti wọn yoo si le tẹsiwaju sibikibi ti wọn ba fẹẹ lọ. Oduyẹmi fọkan awọn onimọto ati araalu balẹ, o ni pẹlẹkutu lawọn maa maa dari ọkọ, tawọn si maa kọ awọn agbofinro sọna, lati dena akọlukọgba tabi ijamba titi tiṣẹ ọna reluwee naa maa fi pari.


Opopona Akinrẹmi ni wọn maa tọ jade si Oponona Oṣifila, ti wọn yoo fi gba oju irin reluwee sọda sibi ti wọn n lọ, dipo ọna ti wọn ti n gba tẹlẹ. Bakan naa lo lawọn maa dari awọn ọkọ to fẹẹ ya s’Ikẹja latori titi Eko s’Abẹokuta gba Opopona Balogun, ti wọn aa fi jade si Opopona Oduyẹmi, ibẹ ni wọn yoo gba bọ si ọna Ọbafẹmi Awolọwọ, n’Ikẹja, ti wọn yoo si le tẹsiwaju sibikibi ti wọn ba fẹẹ lọ. Oduyẹmi fọkan awọn onimọto ati araalu balẹ, o ni pẹlẹkutu lawọn maa maa dari ọkọ, tawọn si maa kọ awọn agbofinro sọna, lati dena akọlukọgba tabi ijamba titi tiṣẹ ọna reluwee naa maa fi pari. Kọmiṣanna lawọn ti ṣeto lati ri awọn sainbọọdu sawọn ibi to yẹ, ko le maa tọ awọn ọlọkọ sọna, ki wọn si le mọ ibi ti wọn maa gba lai si wahala, nitori iru sainbọọdu gadagba kan bẹẹ maa wa labẹ biriiji Ikẹja, ti yoo juwe bawọn ọnimọto ṣe maa rin ti wọn yoo fi debi ti wọn n lọ nirọrun fun wọn.


Kọmiṣanna lawọn ti ṣeto lati ri awọn sainbọọdu sawọn ibi to yẹ, ko le maa tọ awọn ọlọkọ sọna, ki wọn si le mọ ibi ti wọn maa gba lai si wahala, nitori iru sainbọọdu gadagba kan bẹẹ maa wa labẹ biriiji Ikẹja, ti yoo juwe bawọn ọnimọto ṣe maa rin ti wọn yoo fi debi ti wọn n lọ nirọrun fun wọn.


Diẹ lo ku kawọn Fulani gun Kereku pa l’Ayetẹ, nigba tibọn wọn ko ran an

Faith Adebọla Bo tilẹ jẹ pe ọsibitu Ojumu, niluu Igangan, nijọba ibilẹ Ariwa Ibarapa, ipinlẹ Ọyọ, ni baba agbẹ ẹni ọdun marundinlaaadọta kan ti wọn porukọ ẹ ni Kereku Yanmi wa lasiko yii, ṣibẹ, orin ọpẹ ni baba naa yoo maa kọ pẹlu bi iku ojiji tawọn Fulani darandaran kan ti wọn ka a mọ oko rẹ fẹẹ fi pa a, ṣugbọn ti wọn lọta ibọn ti wọn yin si i ko wọle, ko si tu irun kan lara baba naa. Ọjọbọ, Tọsidee, ọsẹ yii, la gbọ pe iṣẹlẹ yii waye, ọwọ aṣaalẹ ni wọn ni baba naa n dari bọ lati oko rẹ to wa ni Ọyankalu, nitosi abule Lukosi, to jẹ ọkan ninu awọn arọko ilu Ayetẹ. Wọn ni niṣe lawọn apamọlẹkun Fulani darandaran naa ṣadeede yọ si baba yii latẹyin, wọn si paṣẹ fun un ko duro, ṣugbọn baba naa ko duro, eyi lo mu ki wọn yinbọn fun un. O jọ pe baba naa ti dọgbọn sọrọ ara rẹ, latari bi wọn ṣe ni ibọn ti wọn yin si i ko ran an, eyi lo mu kawọn Fulani sun mọ ọn, ti wọn si fọbẹ ṣa a lẹyin ọrun, bo tilẹ jẹ pe baba yii raaye sa mọ wọn lọwọ. Alakooso ẹgbẹ idagbasoke ilu Igangan (Igangan Development Advocates), Ọgbẹni Ọladiran Ọladokun, sọ f’ALAROYE AKEDE AGBAYE pe awọn ti fi iṣẹlẹ naa to awọn ọlọpaa tẹṣan Igangan ati Ayetẹ leti. O lawọn Fulani apaayan kan ṣi wa ninu awọn ọna oko ilẹ Ibarapa ti wọn fori pamọ lati maa ṣe awọn agbẹ ni ṣuta, o si jọ pe awọn agbofinro ko ti i ṣetan lati gbe igbesẹ lodi si wọn.


O jọ pe baba naa ti dọgbọn sọrọ ara rẹ, latari bi wọn ṣe ni ibọn ti wọn yin si i ko ran an, eyi lo mu kawọn Fulani sun mọ ọn, ti wọn si fọbẹ ṣa a lẹyin ọrun, bo tilẹ jẹ pe baba yii raaye sa mọ wọn lọwọ. Alakooso ẹgbẹ idagbasoke ilu Igangan (Igangan Development Advocates), Ọgbẹni Ọladiran Ọladokun, sọ f’ALAROYE AKEDE AGBAYE pe awọn ti fi iṣẹlẹ naa to awọn ọlọpaa tẹṣan Igangan ati Ayetẹ leti. O lawọn Fulani apaayan kan ṣi wa ninu awọn ọna oko ilẹ Ibarapa ti wọn fori pamọ lati maa ṣe awọn agbẹ ni ṣuta, o si jọ pe awọn agbofinro ko ti i ṣetan lati gbe igbesẹ lodi si wọn. O lawọn tun maa lọọ kegbajare si gomina ipinlẹ Ọyọ, Ṣeyi Makinde, lẹẹkan si i. A ṣapa lati ba alukoro ileeṣẹ ọlọpa sọrọ lori iṣẹlẹ yii, ṣugbọn ko gbe aago rẹ titi ta a fi ko iroyin yii jọ.


O lawọn tun maa lọọ kegbajare si gomina ipinlẹ Ọyọ, Ṣeyi Makinde, lẹẹkan si i. A ṣapa lati ba alukoro ileeṣẹ ọlọpa sọrọ lori iṣẹlẹ yii, ṣugbọn ko gbe aago rẹ titi ta a fi ko iroyin yii jọ.


Ẹwọn n run nimu Buṣayọ atọrẹ ẹ, ile onile ni wọn fọ n’Ilọrin

Stephen Ajagbe, Ilorin Ọwọ ajọ aabo ẹni laabo ilu, NSCDC, nipinlẹ Kwara, ti tẹ afurasi meji kan; Abdulrasheed Yinka ati Olowononi Busayọ. Ẹsun fifọ ile onile ati jiji foonu onitọhun lọna Egbejila, lagbegbe Asa Dam, niluu Ilọrin, ni wọn fi kan wọn. Ẹni ọdun mẹtalelogun ni Yinka, Busayọ si jẹ ẹni ọdun mẹrinlelogun. Ọga agba ajọ NSCDC ẹka tipinlẹ Kwara, Makinde Iskil Ayinla, ṣalaye pe Bioku Hussain lo fi iṣẹlẹ naa to ileeṣẹ awọn leti ni nnkan bii ọsẹ meji sẹyin, pe awọn adigunjale fọ ile oun, wọn si ko foonu oriṣiiriṣii marun-un; Samsung, Nokia ati iPhone lọ pẹlu ẹgbẹrun lọna ogoji naira ninu mọto rẹ. Ayinla ni iwadi fi han pe Abdulrasheed Yinka lo lọọ fọ ile Bioku lọjọ kẹrinlelogun, oṣu kẹta, ọdun 2021, laarin oru, to si ji awọn ẹru naa ko. O ni lẹyin to ri awọn foonu naa ko lo ta wọn lọpọ fun Olowononi Busayọ to n gbe l’Ojule kẹta, lọna Asa Dam, niluu Ilọrin lẹgbẹrun marun-un naira.


Ọga agba ajọ NSCDC ẹka tipinlẹ Kwara, Makinde Iskil Ayinla, ṣalaye pe Bioku Hussain lo fi iṣẹlẹ naa to ileeṣẹ awọn leti ni nnkan bii ọsẹ meji sẹyin, pe awọn adigunjale fọ ile oun, wọn si ko foonu oriṣiiriṣii marun-un; Samsung, Nokia ati iPhone lọ pẹlu ẹgbẹrun lọna ogoji naira ninu mọto rẹ. Ayinla ni iwadi fi han pe Abdulrasheed Yinka lo lọọ fọ ile Bioku lọjọ kẹrinlelogun, oṣu kẹta, ọdun 2021, laarin oru, to si ji awọn ẹru naa ko. O ni lẹyin to ri awọn foonu naa ko lo ta wọn lọpọ fun Olowononi Busayọ to n gbe l’Ojule kẹta, lọna Asa Dam, niluu Ilọrin lẹgbẹrun marun-un naira. Ọga NSCDC tẹsiwaju pe iwadii awọn fi han pe awọn mejeeji jọ n ṣiṣẹ papọ ni, ati pe ki i ṣe igba akọkọ ree ti wọn ti n lọwọ ninu iwa ọdaran bii eleyii. Bi Yinka ba ti ji i gbe, Busayọ lo n gba a. O ni awọn yoo fi wọn jofin nipa gbigbe wọn lọ sile-ẹjọ. O fi da araalu loju pe ileeṣẹ awọn yoo tẹsiwaju ninu ojuṣe rẹ lati gbogun ti iwa ọdaran ati didaabo bo ẹmi ati dukia araalu.


Ọga NSCDC tẹsiwaju pe iwadii awọn fi han pe awọn mejeeji jọ n ṣiṣẹ papọ ni, ati pe ki i ṣe igba akọkọ ree ti wọn ti n lọwọ ninu iwa ọdaran bii eleyii. Bi Yinka ba ti ji i gbe, Busayọ lo n gba a. O ni awọn yoo fi wọn jofin nipa gbigbe wọn lọ sile-ẹjọ. O fi da araalu loju pe ileeṣẹ awọn yoo tẹsiwaju ninu ojuṣe rẹ lati gbogun ti iwa ọdaran ati didaabo bo ẹmi ati dukia araalu.


Ọwọ tẹ awọn to n ta ẹya ara eeyan n’Ibadan

Ọlawale Ajao, Ibadan O kere tan, marun-un ninu awọn to n ta ẹya ara eeyan nipinlẹ Ọyọ lọwọ ọlọpaa ti tẹ bayii. Ẹran eeyan lawọn fi n ṣe kara-kata ni tiwọn, ẹgbẹrun mẹwaa naira ni wọn si n ta odidi ọkan eeyan fawọn to ba fẹẹ fi i ṣoogun owo. L’Ọjọbọ, Tọsidee yii, lọga agba awọn ọlọpaa ipinlẹ Ọyọ, CP Ngozi Onadeko, ṣafihan awọn afurasi ọdaran naa fawọn oniroyin lolu ileeṣẹ wọn to wa laduugbo Ẹlẹyẹle, n’Ibadan. Ọkunrin ẹni ọdun marundinlogoji (35) kan to n jẹ Jimoh Sabiku lo da bii agbodegba fun awọn mẹrin yooku. Orukọ awọn yooku ni Adeṣọla David, ẹni ọdun mẹrinlelogun (24); Bello Waheed, ẹni ọdun marundinlaaadọta (45); Habeeb Musa, ẹni ọdun mẹrinlelọgbọn (34) ati baba ẹni ọdun mọkanlelaaadọta (51) kan Musibau Aroju. CP Onadeko ṣalaye pe “Lọjọ kan bayii, ninu oṣu kin-in-ni, ọdun 2021 yii, ni Jimoh Sabiku lọọ ba Musibaudeen Aroju pe oun fẹẹ ra ọkan eeyan lati fi ṣoogun owo.


Ọkunrin ẹni ọdun marundinlogoji (35) kan to n jẹ Jimoh Sabiku lo da bii agbodegba fun awọn mẹrin yooku. Orukọ awọn yooku ni Adeṣọla David, ẹni ọdun mẹrinlelogun (24); Bello Waheed, ẹni ọdun marundinlaaadọta (45); Habeeb Musa, ẹni ọdun mẹrinlelọgbọn (34) ati baba ẹni ọdun mọkanlelaaadọta (51) kan Musibau Aroju. CP Onadeko ṣalaye pe “Lọjọ kan bayii, ninu oṣu kin-in-ni, ọdun 2021 yii, ni Jimoh Sabiku lọọ ba Musibaudeen Aroju pe oun fẹẹ ra ọkan eeyan lati fi ṣoogun owo. Ṣugbọn iyẹn da a lohun pe oun kọ loun n ta a, ṣugbọn oun le mu un dọdọ oniṣowo ẹya ara eeyan naa ti n jẹ AafaaTaofeek, ti wọn tun n pe ni Kari-ile. “Lọdọ Aafaa Kari-Ile to fi ilu Ṣaki ṣebugbe yii naa ni wọn ti ri abami ẹran ọhun ra lẹgbẹrun mẹwaa naira lọjọ kejidinlogun, oṣu kẹta, ọdun 2021 yii. “Jimoh waa mu ẹya ara eeyan yii lọọ fun ọkunrin kan to n jẹ Adeṣọla David, o ni ko ba oun fun Bello Waheed niluu Isẹyin, ni ipinlẹ Ọyọ, kan naa.


Ṣugbọn iyẹn da a lohun pe oun kọ loun n ta a, ṣugbọn oun le mu un dọdọ oniṣowo ẹya ara eeyan naa ti n jẹ AafaaTaofeek, ti wọn tun n pe ni Kari-ile. “Lọdọ Aafaa Kari-Ile to fi ilu Ṣaki ṣebugbe yii naa ni wọn ti ri abami ẹran ọhun ra lẹgbẹrun mẹwaa naira lọjọ kejidinlogun, oṣu kẹta, ọdun 2021 yii. “Jimoh waa mu ẹya ara eeyan yii lọọ fun ọkunrin kan to n jẹ Adeṣọla David, o ni ko ba oun fun Bello Waheed niluu Isẹyin, ni ipinlẹ Ọyọ, kan naa. Ṣugbọn David ko ti i mu kinni naa de ọdọ Waheed ti ọwọ palaba gbogbo wọn fi segi.” Nigba to n sọrọ lori bọwọ se tẹ wọn, ọga agba ọlọpaa ṣalaye pe ni nnkan bii aago mẹta ọsan ọjọ kokandinlogun, oṣu kẹta, ọdun yii, lawọn ọlọpaa da David ati ọkunrin kan to n jẹ Habib Muda duro lori okada kan ti nọmba rẹ jẹ AYE 125 QE (ỌYỌ) lọna titi ẹsipirẹẹsi to ti Igbẹti lọ siluu Igboho, ti wọn ko si ri alaye gidi kankan ṣe nigba ti awọn agbofinro tu ẹru ọwọ wọn, ti wọn si ba ọkan eeyan ninu ọra ti wọn gbe lọwọ. CP Ọnadeko ni bakan lawọn eeyan oun ka eegun oku eeyan mọ ọkunrin kan naa to n jẹ Azeez Akinolu Wasiu lọwọ laduugbo Alakukọ, niluu Ibadan. Njẹ nibo lo ti ri eegun ara oku eeyan, ọkunrin oniṣegun yii dahun pe oun lọọ hu u jade ninu saaree kan niboji oku to wa laduuugbo Elegbo, niluu Ọyọ ni.


Ṣugbọn David ko ti i mu kinni naa de ọdọ Waheed ti ọwọ palaba gbogbo wọn fi segi.” Nigba to n sọrọ lori bọwọ se tẹ wọn, ọga agba ọlọpaa ṣalaye pe ni nnkan bii aago mẹta ọsan ọjọ kokandinlogun, oṣu kẹta, ọdun yii, lawọn ọlọpaa da David ati ọkunrin kan to n jẹ Habib Muda duro lori okada kan ti nọmba rẹ jẹ AYE 125 QE (ỌYỌ) lọna titi ẹsipirẹẹsi to ti Igbẹti lọ siluu Igboho, ti wọn ko si ri alaye gidi kankan ṣe nigba ti awọn agbofinro tu ẹru ọwọ wọn, ti wọn si ba ọkan eeyan ninu ọra ti wọn gbe lọwọ. CP Ọnadeko ni bakan lawọn eeyan oun ka eegun oku eeyan mọ ọkunrin kan naa to n jẹ Azeez Akinolu Wasiu lọwọ laduugbo Alakukọ, niluu Ibadan. Njẹ nibo lo ti ri eegun ara oku eeyan, ọkunrin oniṣegun yii dahun pe oun lọọ hu u jade ninu saaree kan niboji oku to wa laduuugbo Elegbo, niluu Ọyọ ni. Ati eegun ara eeyan yii, ati ọkan eeyan ti wọn gba lọwọ awọn afurasi ọdaran wọnyi ti wa lakata awọn ọlọpaa bayii nigba ti awọn afurasi ọdaran naa wa ni Iyaganku, n’Ibadan, iyẹn ẹka ileeṣẹ ọlọpaa ipinlẹ naa ti wọn ti n ṣewadii ẹsun ọdaran. CP Onadeko seleri pe ni kete ti iwadii awọn ba ti pari loun yoo gbe awọn afurasi ọdaran naa lọ si kootu.


Ati eegun ara eeyan yii, ati ọkan eeyan ti wọn gba lọwọ awọn afurasi ọdaran wọnyi ti wa lakata awọn ọlọpaa bayii nigba ti awọn afurasi ọdaran naa wa ni Iyaganku, n’Ibadan, iyẹn ẹka ileeṣẹ ọlọpaa ipinlẹ naa ti wọn ti n ṣewadii ẹsun ọdaran. CP Onadeko seleri pe ni kete ti iwadii awọn ba ti pari loun yoo gbe awọn afurasi ọdaran naa lọ si kootu.


Nitori adigunjale tawọn ọdọ lu pa s’aduugbo wọn, baale ile mẹta dero ahamọ n’Ikọtun

Faith Adebọla, Eko Ahamọ awọn ọlọpaa ọtẹlẹmuyẹ lawọn baale ile mẹta kan ti n ṣalaye ohun ti wọn ri lọbẹ ti wọn fi waro ọwọ bayii latari ẹsun pe wọn lọwọ si iku afurasi adigunjale kan ti wọn lu lalubolẹ titi tonitọhun fi ku l’Ọjọruu, Wẹsidee yii, lagbegbe Ikọtun, nipinlẹ Eko. Orukọ awọn mẹtẹẹta ti wọn fẹsun iṣikapaayan kan ni Sakariyau Biliaminu, ẹni ọdun mẹrindinlaaadọrin (66), Alagba John Adeyẹmi, ẹni ọdun mẹtadinlọgọrin (77) ati Gabriel Ajayi, ẹni ọdun marundinlọgọta, wọn nipo olori ilu lawọn mẹtẹẹta wa n’Ikọtun. Gẹgẹ ba a ṣe gbọ, afurasi adigunjale kan ni wọn lo gba oke aja wọle Abilekọ Adeyẹmi, to n gbe Ojule keji, ibudokọ Asalu, nitosi ọna to lọ si Abaranjẹ, n’Ikọtun, lọjọ Wẹsidee ọhun. ALAROYE gbọ pe nibi ti ọdaran naa ti n ko ẹru ẹlẹru lọwọ ni onile wọle ba a lojiji, niyẹn ba figbe ta pe ki araadugbo gba oun o, ole ti n ko oun lẹru. Koloju too ṣẹ ẹ, wọn ni jagunlabi ti bẹ sigboro, o fẹẹ sa lọ, lawọn ọdọ to wa lagbegbe naa ba ya bo o, wọn si lu u nilukilu, wọn ni igi ati akufọ bulọọku ni wọn n la mọ ọn, ẹyin eyi ni wọn ni wọn wọ ọ lọ sọdọ awọn olori kọminiti, n lawọn baba agbalagba mẹta yii ba ni kawọn ọdọ naa fa a lọ sagọọ ọlọpaa. A gbọ pe kaka kawọn ọdọ mu un lọ si tọlọpaa, niṣe ni wọn tubọ fibinu din dundu iya fun ọdaran ọhun, ẹnu sẹria ọhun ni wọn lo dakẹ si, lawọn ọdọ ba tuka, onikaluku ba ẹsẹ rẹ sọrọ loju-ẹsẹ.


ALAROYE gbọ pe nibi ti ọdaran naa ti n ko ẹru ẹlẹru lọwọ ni onile wọle ba a lojiji, niyẹn ba figbe ta pe ki araadugbo gba oun o, ole ti n ko oun lẹru. Koloju too ṣẹ ẹ, wọn ni jagunlabi ti bẹ sigboro, o fẹẹ sa lọ, lawọn ọdọ to wa lagbegbe naa ba ya bo o, wọn si lu u nilukilu, wọn ni igi ati akufọ bulọọku ni wọn n la mọ ọn, ẹyin eyi ni wọn ni wọn wọ ọ lọ sọdọ awọn olori kọminiti, n lawọn baba agbalagba mẹta yii ba ni kawọn ọdọ naa fa a lọ sagọọ ọlọpaa. A gbọ pe kaka kawọn ọdọ mu un lọ si tọlọpaa, niṣe ni wọn tubọ fibinu din dundu iya fun ọdaran ọhun, ẹnu sẹria ọhun ni wọn lo dakẹ si, lawọn ọdọ ba tuka, onikaluku ba ẹsẹ rẹ sọrọ loju-ẹsẹ. Awọn ọlọpaa ni wọn waa gbe oku ọkunrin naa lọ, ni wọn ba bẹrẹ si i fimu finlẹ, wọn lolobo si ta wọn pe awọn olori ilu mẹtẹẹta naa ni alaye lati ṣe fawọn, eyi lo sọ wọn dero Panti, ni Yaba, lọdọ awọn ọtẹlẹmuyẹ, gẹgẹ bii aṣẹ ti Kọmiṣanna ọlọpaa, Hakeem Odumosu pa. Odumosu sọ ninu atẹjade kan pe ko tọna fẹnikẹni lati fọwọ ara rẹ da sẹria fun afurasi ọdaran kankan, o niwa ọdaran ni fẹnikan lati ṣe bẹẹ, ẹsun nla si ni pẹlu tọrọ ọhun ba lọọ ni ti iku ninu.


Awọn ọlọpaa ni wọn waa gbe oku ọkunrin naa lọ, ni wọn ba bẹrẹ si i fimu finlẹ, wọn lolobo si ta wọn pe awọn olori ilu mẹtẹẹta naa ni alaye lati ṣe fawọn, eyi lo sọ wọn dero Panti, ni Yaba, lọdọ awọn ọtẹlẹmuyẹ, gẹgẹ bii aṣẹ ti Kọmiṣanna ọlọpaa, Hakeem Odumosu pa. Odumosu sọ ninu atẹjade kan pe ko tọna fẹnikẹni lati fọwọ ara rẹ da sẹria fun afurasi ọdaran kankan, o niwa ọdaran ni fẹnikan lati ṣe bẹẹ, ẹsun nla si ni pẹlu tọrọ ọhun ba lọọ ni ti iku ninu.


Ọpẹ o, wọn ti tu awọn ọmọ ijọ Ridiimu tawọn agbebọn ji gbe ni Kaduna silẹ

Inu idunnu nla ni olori ijọ Ridiimu, Pasitọ Enock Adeboye, ati gbogbo awọn ọmọ ijọ naa wa bayii pẹlu iroyin ayọ ti wọn gbọ pe awọn ajinigbe to gbe awọn ọmọ ijọ naa lọsẹ to kọja nipinlẹ Kaduna ti tu awọn mẹjẹẹjọ ti wọn gbe ọhun silẹ. Ni Ọjọbọ, Tọsidee, ọsẹ yii, ni Pasitọ Adeboye kede iroyin ayọ naa lori ẹrọ abẹyẹfo rẹ. Lori twitter re lo ti sọ pe awọn ajinigbe ti tu awọn ọmọ ijọ naa mẹjọ ti wọn ji gbe loju ọna Kachia-Kafachan, nipinlẹ Kaduna nigba ti wọn n lọ fun eto adura kan silẹ. Ni kete ti awọn eeyan ọhun gba itusilẹ ni wọn ko wọn lọ si ile iwosan fun itọju. Tẹ o ba gbagbe, ọjọ kẹrindinlọgbọn, oṣu to kọja, lawọn agbebọn naa ji awọn eeyan mẹjọ ọhun gbe lasiko ti wọn n lọ fun eto kan. Aadọta miliọnu ni wọn beere fun nigba ti wọn ji wọn gbe, ṣugbọn a ko ri okodoro pe boya wọn sanwo ti awọn ajibigbe yii beere fun ki wọn too ri itusile, abi wọn kan fi wọn silẹ lasan.


Wọn ji dokita ati nọọsi gbe loju ọna Abẹokuta s’Imẹkọ

Adefunkẹ Adebiyi,Abẹokuta Dokita agba lọsibitu Jẹnẹra Imẹkọ-Afọn, Ọladunni Ọdẹtọla, ati nọọsi kan, Abilekọ Bamgboṣe, ti wa lakata awọn ajinigbe bayii. Alẹ Ọjọruu, Wẹsidee, ọjọ keje, oṣu kẹrin yii, ni awọn kan gbe wọn lọ loju ọna Abẹokuta s’Imẹkọ. Inu igbo la gbọ pe awọn agbebọn to ji wọn gbe ti jade wa, ni abule kan ti wọn n pe ni Olubọ. Mọto Camry kan (Muscle) ti nọmba ẹ jẹ KTU 584 FR, ni Dokita Ọdẹtọla ati nọọsi naa wa ninu ẹ ti wọn fi da wọn duro, aarin ọna naa ni mọto ọhun ṣi wa tawọn ọlọpaa fi ri i lẹyin ti awọn ajinigbe ti ko awọn mejeeji wọgbo lọ tan. A tilẹ gbọ pe wọn jo taya iwaju ọkọ naa, bẹẹ ni wọn lu iho si gilaasi iwaju rẹ pẹlu. Iroyin kan ti a ko fidi ẹ mulẹ, sọ pe kinni kan to fara jọ ibi ti wọn n ki ibọn AK47 si, wa nilẹ ibi ti mọto naa wa.


Mọto Camry kan (Muscle) ti nọmba ẹ jẹ KTU 584 FR, ni Dokita Ọdẹtọla ati nọọsi naa wa ninu ẹ ti wọn fi da wọn duro, aarin ọna naa ni mọto ọhun ṣi wa tawọn ọlọpaa fi ri i lẹyin ti awọn ajinigbe ti ko awọn mejeeji wọgbo lọ tan. A tilẹ gbọ pe wọn jo taya iwaju ọkọ naa, bẹẹ ni wọn lu iho si gilaasi iwaju rẹ pẹlu. Iroyin kan ti a ko fidi ẹ mulẹ, sọ pe kinni kan to fara jọ ibi ti wọn n ki ibọn AK47 si, wa nilẹ ibi ti mọto naa wa. Iwe idanimọ dokita yii ati akọsilẹ ipade ẹgbẹ awọn dokita ti wọn ṣe ni wọn ba ninu mọto naa gẹgẹ ba a ṣe gbọ. Lati fidi iṣẹlẹ yii mulẹ si i, ALAROYE pe Alukoro ọlọpaa nipinlẹ Ogun, DSP Abimbọla Oyeyẹmi, ṣugbọn ko gbe ipe rẹ. A fi atẹjiṣẹ ranṣẹ si i, ko fesi ta a fi pari akojọpọ iroyin yii, bo tilẹ jẹ pe awọn ẹka iroyin kan sọ pe ọkunrin naa ti fidi ẹ mulẹ fawọn.


Iwe idanimọ dokita yii ati akọsilẹ ipade ẹgbẹ awọn dokita ti wọn ṣe ni wọn ba ninu mọto naa gẹgẹ ba a ṣe gbọ. Lati fidi iṣẹlẹ yii mulẹ si i, ALAROYE pe Alukoro ọlọpaa nipinlẹ Ogun, DSP Abimbọla Oyeyẹmi, ṣugbọn ko gbe ipe rẹ. A fi atẹjiṣẹ ranṣẹ si i, ko fesi ta a fi pari akojọpọ iroyin yii, bo tilẹ jẹ pe awọn ẹka iroyin kan sọ pe ọkunrin naa ti fidi ẹ mulẹ fawọn. Wọn lo sọ pe awọn ọlọpaa ti n wa awọn ajinigbe naa.


Wọn lo sọ pe awọn ọlọpaa ti n wa awọn ajinigbe naa.


Ẹ wo Pasitọ Shobọwale to fipa ba ọmọ ọdun mẹtadinlogun lo pọ n’Ifọ

Adefunkẹ Adebiyi, Abẹokuta DSP Abimbọla Oyeyẹmi to fiṣẹlẹ naa sita ṣalaye pe ọmọbinrin tawọn forukọ bo laṣiiri naa ati iya rẹ ni wọn mẹjọ lọ si ẹka to n gbọ ọrọ mọlẹbi ni kọmandi ọlọpaa to wa l’Ọta, ti wọn ṣalaye ohun to ṣẹlẹ gan-an. Ọmọ ọdun mẹtadinlogun naa ṣalaye pe Pasitọ Tayọ lo ni koun wa si ṣọọṣi lọjọ naa fun adura, oun si lọ. O ni nigba toun debẹ lo di pe oun ati pasitọ nikan lawọn wa nibẹ, iyẹn naa lo si ṣe ni anfaani lati fipa ba oun laṣepọ, to ba oun sun karakara. Lẹyin ibalopọ ipa naa, ọmọ naa sọ pe Pasitọ Tayọ paṣẹ foun pe koun wẹ iwẹ kan ninu ṣọọṣi naa. Abẹla kan ti pasitọ ti ṣiṣẹ si lo ni koun fi pa gbogbo ara oun kari, latigba naa lo ni oun ti ko si wahala, to jẹ niṣe loun yoo deede ṣubu lulẹ, toun ko ni i mọ ibi toun wa mọ, toun yoo si wa bẹẹ fun ọpọlọpọ wakati ki oun too lalaafia pada. Ohun tọmọ wi yii lo mu Eeria kọmanda Ọta, ACP Muhideen Obe, ran awọn ọmọọṣẹ rẹ lati lọọ mu Pasitọ Tayọ Shobọwale wa.


Lẹyin ibalopọ ipa naa, ọmọ naa sọ pe Pasitọ Tayọ paṣẹ foun pe koun wẹ iwẹ kan ninu ṣọọṣi naa. Abẹla kan ti pasitọ ti ṣiṣẹ si lo ni koun fi pa gbogbo ara oun kari, latigba naa lo ni oun ti ko si wahala, to jẹ niṣe loun yoo deede ṣubu lulẹ, toun ko ni i mọ ibi toun wa mọ, toun yoo si wa bẹẹ fun ọpọlọpọ wakati ki oun too lalaafia pada. Ohun tọmọ wi yii lo mu Eeria kọmanda Ọta, ACP Muhideen Obe, ran awọn ọmọọṣẹ rẹ lati lọọ mu Pasitọ Tayọ Shobọwale wa. Pasitọ naa ko kọkọ jẹwọ bi wọn ti wi, wọn ni niṣe lo sẹ kanlẹ pe oun ko ṣe ohun to jọ bẹẹ. Ṣugbọn nigba ti wọn mu ọmọbinrin naa jade si i, ti oju wọn ko oju, pasitọ ko le purọ mọ, o si ṣoro fun un lati wẹ ara rẹ mọ ninu ẹsun ti wọn fi kan an. Bayii ni CP Edward Ajogun


Pasitọ naa ko kọkọ jẹwọ bi wọn ti wi, wọn ni niṣe lo sẹ kanlẹ pe oun ko ṣe ohun to jọ bẹẹ. Ṣugbọn nigba ti wọn mu ọmọbinrin naa jade si i, ti oju wọn ko oju, pasitọ ko le purọ mọ, o si ṣoro fun un lati wẹ ara rẹ mọ ninu ẹsun ti wọn fi kan an. Bayii ni CP Edward Ajogun


Pasuma fọmọ rẹ f’ọkọ, o ni Ayọ̀ nla ni foun

Ọkan pataki ninu awọn ilu mo-ọn-ka onifuji ile wa nni, Àlàájì Alabi Pasuma ko le pa idunnu rẹ mọra pẹlu bi ọmọ ẹ obinrin, Oyindamọla, ṣe ṣegbeyawo pẹlu ọkọ rẹ, Ọlajuwọn, ni Ọjọ́bọ̀, Tọsidee, ọsẹ yii. Níṣẹ́ ni baba iyawo, ìyẹn Pasuma ko sinu agbada ofi nla to rẹwa, to si fa ọmọ rẹ obinrin yii toun naa wa ninu aṣọ igbeyawo lọwọ. Ẹni ba gẹsin ninu Pasuma ti wọn tun mọ si ọba ọrobọkibọ yii ko ni i kọsẹ, sẹnkẹn ni inu rẹ n dun, bọ se fa ọmọ rẹ lọwọ, to n mu un lọ sibi ti wọn ti fẹ́ẹ́ so wọn pó nilana Musulumi. Baba iyawo yii sọ pe ”Adun ati ìpèníjà to wa ninu ki eeyan jẹ obi naa ni pe ko si bi obi ṣe le di ọmọ rẹ lọwọ mu to pe ko ma lọ, to ba ya, yoo ju ọwọ rẹ silẹ naa ni pe ko maa lọ sile ọkọ. ”Inu mi dun lónìí, ayọ mi si kun pe ọmọ mi kekere igba kan lo ti waa dagba, to n ṣegbeyawo lónìí, ti mo di lọwọ mu ti mo n mu lọ sini to ti fẹ́ẹ́ ṣe Nikah. O je ohun iwuri fun mi.


Baba iyawo yii sọ pe ”Adun ati ìpèníjà to wa ninu ki eeyan jẹ obi naa ni pe ko si bi obi ṣe le di ọmọ rẹ lọwọ mu to pe ko ma lọ, to ba ya, yoo ju ọwọ rẹ silẹ naa ni pe ko maa lọ sile ọkọ. ”Inu mi dun lónìí, ayọ mi si kun pe ọmọ mi kekere igba kan lo ti waa dagba, to n ṣegbeyawo lónìí, ti mo di lọwọ mu ti mo n mu lọ sini to ti fẹ́ẹ́ ṣe Nikah. O je ohun iwuri fun mi. Mo gbagbọ pe ki i ṣe pe igbeyawo yin yoo tọjọ nikan, ṣùgbọ́n yoo jẹ eri fun awọn to yi yin ka pe ifẹ dun, ifẹ daa, o si maa n fara da ohun gbogbo.”


Mo gbagbọ pe ki i ṣe pe igbeyawo yin yoo tọjọ nikan, ṣùgbọ́n yoo jẹ eri fun awọn to yi yin ka pe ifẹ dun, ifẹ daa, o si maa n fara da ohun gbogbo.”


Iru ki waa leleyii, olukọ fasiti ku sinu ọkọ rẹ l’Akungba Akoko

Oluṣẹyẹ Iyiade, Akurẹ Olukọ agba kan ni Fasiti Adekunle Ajasin to wa niluu Akungba Akoko, Dokita Ọlatunde Adegbuyi, ni wọn deedee ba oku rẹ ninu ọkọ ayọkẹlẹ kan lọjọ Isẹgun, Tusidee, ọsẹ ta a wa yii. Akọroyin wa fidi rẹ mulẹ lati ẹnu ẹnikan to jẹ oṣiṣẹ fasiti ọhun pe awọn eeyan to wa lagbegbe ibi tiṣẹlẹ yii ti waye ni wọn kọkọ ṣakiyesi oloogbe naa nibi to sọ ori kọ si ninu ọkọ rẹ nitosi ọgba fasiti naa. Dokita Adegbuyi ni wọn lo jẹ olukọ lẹka tí wọn ti n kọ nipa imọ awọn ohun alumọọni ilẹ (Geology) ko too fẹyinti lọdun diẹ sẹyin, bo tilẹ jẹ pe awọn alasẹ fasiti ọhun tun pada fun un niṣẹ mi-in ṣe lẹyin to fẹyinti tan. Ko sẹni to le sọ ohun to pa ọkunrin naa.


Miliọnu mẹwaa lawọn agbebọn to ji odidi idile kan gbe l’Ajọwa Akoko fẹẹ gba

Oluṣẹyẹ Iyiade, Akurẹ Awọn agbebọn to ji tọkọ-taya kan atawọn ọmọ wọn mẹta gbe lagbegbe Ajọwa Akoko, nijọba ibilẹ Ariwa Iwọ-Oorun Akoko, ti ni miliọnu mẹwaa naira lawọn fẹẹ gba lọwọ awọn ẹbi wọn ki awọn too fi wọn silẹ. Ọgbẹni Ibrahim Olusa, iyawo rẹ, atawọn ọmọ wọn la gbọ pe wọn ji gbe laarin oju ọna marosẹ Ajọwa ati Ayẹrẹ, nipinlẹ Kogi, lọjọ Isẹgun, Tusidee, ọsẹ yii. Opin ọsẹ to kọja yii ni wọn lọkunrin ọhun ko awọn ẹbi rẹ lẹyin lati ilu Abuja ti wọn n gbe, ki wọn le waa ba wọn sọdun Ajinde ni Daja Ajọwa, to jẹ ilu abinibi rẹ. Aarọ ọjọ Iṣẹgun, Tusidee, ti wọn n pada si ibugbe wọn lawọn ajinigbe ọhun da wọn lọna nibi kan ti ọna ti bajẹ, ti wọn si fipa ko gbogbo wọn wọnu igbo lọ. Awọn ajinigbe ọhun la gbọ pe wọn ti kan sawọn ẹbi Olusa to wa l’Ajọwa Akoko, ti wọn si ni wọn gbọdọ san miliọnu mẹwaa naira ti wọn ba si fẹẹ ri awọn maraarun-un pada laaye.


Marundinlaaadọrun ninu awọn ẹlẹwọn to sa lọ ni Imo ti pada sibẹ funra wọn

Adefunkẹ Adebiyi, Abẹokuta Iroyin to tẹ ALAROYE lọwọ bayii ni pe marundinlaaadọrun ninu awọn ẹlẹwọn ti wọn sa lọ nigba tawọn agbebọn kan tu wọn silẹ lọjọ Aje, Mọnde, ọsẹ yii, ti pada sọgba ẹwọn naa funra wọn. Ẹlẹwọn to din diẹ lẹgbẹrun meji (1, 884) lo sa lọ lọgba ẹwọn to wa ni Owerri, nipinlẹ Imo, naa laaarọ kutu ọjọ Mọnde ọhun, nigba tawọn agbebọn kan ya bo ibẹ, ti wọn si ṣilẹkun ẹwọn silẹ pe ki kaluku wọn maa sa lọ. Ṣugbọn nigba to di ọjọ keji ti i ṣe ọjọ Iṣẹgun, awọn mẹtadinlọgọta (57) funra wọn pada wa sọgba ẹwọn ninu awọn ẹlẹwọn yii, gẹgẹ bi alukoro ọgba ẹwọn naa ṣe sọ. Nigba ti yoo fi di irọlẹ Ọjọruu ti i ṣe Wẹsidee, ọjọ keje, oṣu kẹrin yii, awọn ẹlẹwọn to funra wọn pada wa ti di marundinlaaadọrun gẹgẹ ba a ṣe gbọ. Kinni kan to wa ninu ipada wa awọn ẹlewọn naa ni pe awọn ti wọn dajọ iku fun ko pada wa, bẹẹ lawọn ti wọn fun lẹwọn gbere naa ko si ninu awọn to waa fa ara wọn kalẹ funjọba lẹẹkeji yii. Ṣe lọjọ Mọnde ti awọn ẹlẹwọn naa gba ominira ojiji yii lawọn agbebọn naa tun kọ lu olu ileeṣẹ ọlọpaa ipinlẹ Imo, ti wọn ba ọpọlọpọ mọto awọn ọlọpaa naa jẹ, ti wọn tun yinbọn fun ọlọpaa kan lejika.


Nigba ti yoo fi di irọlẹ Ọjọruu ti i ṣe Wẹsidee, ọjọ keje, oṣu kẹrin yii, awọn ẹlẹwọn to funra wọn pada wa ti di marundinlaaadọrun gẹgẹ ba a ṣe gbọ. Kinni kan to wa ninu ipada wa awọn ẹlewọn naa ni pe awọn ti wọn dajọ iku fun ko pada wa, bẹẹ lawọn ti wọn fun lẹwọn gbere naa ko si ninu awọn to waa fa ara wọn kalẹ funjọba lẹẹkeji yii. Ṣe lọjọ Mọnde ti awọn ẹlẹwọn naa gba ominira ojiji yii lawọn agbebọn naa tun kọ lu olu ileeṣẹ ọlọpaa ipinlẹ Imo, ti wọn ba ọpọlọpọ mọto awọn ọlọpaa naa jẹ, ti wọn tun yinbọn fun ọlọpaa kan lejika. Oriṣiiriṣii irinṣẹ ijagun lawọn eeyan naa ko wọ teṣan ọhun, ti wọn ṣina bolẹ, koda, ile agbara awọn ọlọpaa naa ni wọn fẹẹ wọ ba a ṣe gbọ, bi ko ba jẹ pe awọn agbofinro naa ko faaye ẹ silẹ ni. Ẹgbẹ awọn Ibo ti wọn n pe ni IPOB, iyẹn ‘Proscribed Indigenous Peope of Biafra’ ni ọga ọlọpaa to ṣẹṣẹ kuro nipo, Muhammed Adamu, di iṣẹlẹ ọhun ru. O ni awọn ni wọn gbebọn wọ kọmandi, ti wọn tun lọọ ṣi awọn ẹlẹwọn silẹ lọgba ẹwọn ijọba.


Oriṣiiriṣii irinṣẹ ijagun lawọn eeyan naa ko wọ teṣan ọhun, ti wọn ṣina bolẹ, koda, ile agbara awọn ọlọpaa naa ni wọn fẹẹ wọ ba a ṣe gbọ, bi ko ba jẹ pe awọn agbofinro naa ko faaye ẹ silẹ ni. Ẹgbẹ awọn Ibo ti wọn n pe ni IPOB, iyẹn ‘Proscribed Indigenous Peope of Biafra’ ni ọga ọlọpaa to ṣẹṣẹ kuro nipo, Muhammed Adamu, di iṣẹlẹ ọhun ru. O ni awọn ni wọn gbebọn wọ kọmandi, ti wọn tun lọọ ṣi awọn ẹlẹwọn silẹ lọgba ẹwọn ijọba.


Awa o sọ pe a fẹẹ ṣatilẹyin fun Tinubu o-Ẹgbẹ Afẹnifẹre

Faith Adebọla Yatọ si iroyin kan to n ja ranyin lori atẹ ayelujara laipẹ yii, nibi tawọn kan ti n sọ pe ẹgbẹ awọn agbaagba ilẹ Yoruba nni, Afẹnifẹre ti buwọ lu erongba Aṣiwaju Bọla Tinubu lati jade dupo aarẹ orileede yii ninu eto idibo gbogbogboo to n bọ, ẹgbẹ naa ni iroyin ọhun ki i ṣe ootọ, awọn o fọwọ si Tinubu, bẹẹ lawọn o ti i fọwọ si ẹnikẹni titi dasiko yii. Atẹjade kan ti Alamoojuto eto ibanisọrọ fun ẹgbẹ Afẹnifẹre, Ọgbẹni Ṣọla Lawal, fi lede lorukọ ẹgbẹ naa lọjọ Iṣẹgun, Tusidee yii, sọ pe ọrọ iku ojiji to mu Ọgbẹni Yinka Odumakin to jẹ ọkan pataki oloye ẹgbẹ naa lọ lawọn ṣi n daro rẹ lọwọ, awọn o ba ẹnikẹni sọrọ to jẹ mọ a n dupo aarẹ debi tawọn aa fọwọ si ẹnikẹni. Ṣe laipẹ yii ni ọrọ ọhun fọn sori atẹ ayelujara lẹyin abẹwo ibanikẹdun ti agba oloṣelu ẹgbẹ APC ati gomina ipinlẹ Eko nigba kan nni, Oloye Bọla Ahmed Tinubu, lọọ ṣe si Oloye Ayọ Adebanjọ fun ti ipapoda Yinka Odumakin. Wọn ni Dayọ Adeyẹye to n ṣagbatẹru eto ipolongo fun Tinubu lati dupo aarẹ sọ pe lasiko abẹwo ọhun ni Alagba Fasọranti ti kede pe ẹgbẹ Afẹnifẹre ti buwọ lu Tinubu fun ipo aarẹ ti wọn lo fẹẹ dije rẹ. Ṣugbọn ẹgbẹ naa ni irọ ni, ko soootọ kan ninu ọrọ naa, tori niṣe lawọn so gbogbo igbokegbodo ati igbesẹ tawọn n ti la silẹ tẹlẹ rọ na, ọrọ ti iku Odumakin lo ṣi ba awọn bayii. Yatọ siyẹn, wọn ni Alagba Reuben Fasọranti tawọn kan sọ pe oun lo fọkan Tinubu balẹ fun ti idije dupo aarẹ ọhun, ti fa ipo aṣaaju ẹgbẹ le Oloye Ayọ Adebanjọ lọwọ lati bii ọsẹ mẹta ṣaaju asiko yii, lẹyin ti wọn ti fọdun mejila tukọ akoso ẹgbẹ naa, ko le waa jẹ awọn ni wọn maa tun sọrọ lorukọ ẹgbẹ lati fọwọ si ẹnikẹni fun ipo aarẹ.


Wọn ni Dayọ Adeyẹye to n ṣagbatẹru eto ipolongo fun Tinubu lati dupo aarẹ sọ pe lasiko abẹwo ọhun ni Alagba Fasọranti ti kede pe ẹgbẹ Afẹnifẹre ti buwọ lu Tinubu fun ipo aarẹ ti wọn lo fẹẹ dije rẹ. Ṣugbọn ẹgbẹ naa ni irọ ni, ko soootọ kan ninu ọrọ naa, tori niṣe lawọn so gbogbo igbokegbodo ati igbesẹ tawọn n ti la silẹ tẹlẹ rọ na, ọrọ ti iku Odumakin lo ṣi ba awọn bayii. Yatọ siyẹn, wọn ni Alagba Reuben Fasọranti tawọn kan sọ pe oun lo fọkan Tinubu balẹ fun ti idije dupo aarẹ ọhun, ti fa ipo aṣaaju ẹgbẹ le Oloye Ayọ Adebanjọ lọwọ lati bii ọsẹ mẹta ṣaaju asiko yii, lẹyin ti wọn ti fọdun mejila tukọ akoso ẹgbẹ naa, ko le waa jẹ awọn ni wọn maa tun sọrọ lorukọ ẹgbẹ lati fọwọ si ẹnikẹni fun ipo aarẹ. Ẹgbẹ ọhun ni iwa ailọwọ ni, iwa aibikita ni, bẹẹ lawọn o si reti iru nnkan bẹẹ pe ki Ọmọọba Dayọ Adeyẹye maa sọrọ nipa ibuwọlu ẹgbẹ Afẹnifẹre fun eto oṣelu Tinubu niru asiko yii, ti ẹgbẹ naa n sọfọ iku ojiji to mu ẹni wọn lọ. Wọn niṣe lo yẹ ki Adeyẹye si ba awọn kẹdun lasiko yii, ko si fi ọrọ ti oṣelu ati ipolongo eyikeyii rọ na, tori ara ẹgbẹ Afẹnifẹre ṣaa loun naa nigba kan, ọrẹ lo si jẹ si oloogbe tawọn n ṣedaro ẹ yii.


Ẹgbẹ ọhun ni iwa ailọwọ ni, iwa aibikita ni, bẹẹ lawọn o si reti iru nnkan bẹẹ pe ki Ọmọọba Dayọ Adeyẹye maa sọrọ nipa ibuwọlu ẹgbẹ Afẹnifẹre fun eto oṣelu Tinubu niru asiko yii, ti ẹgbẹ naa n sọfọ iku ojiji to mu ẹni wọn lọ. Wọn niṣe lo yẹ ki Adeyẹye si ba awọn kẹdun lasiko yii, ko si fi ọrọ ti oṣelu ati ipolongo eyikeyii rọ na, tori ara ẹgbẹ Afẹnifẹre ṣaa loun naa nigba kan, ọrẹ lo si jẹ si oloogbe tawọn n ṣedaro ẹ yii.


Mọto ti wọn ni ki Kazeem fọ ni Festac lo n gbe sa lọ tọwọ fi ba a n’Idoroko

Adefunkẹ Adebiyi,Abẹokuta Bi Kazeem Ọlanrewaju tẹ ẹ n wo yii ṣe n fi mọto sare, ti mọto ọhun ko si tun ni nọmba idanimọ kankan lo fu awọn ọlọpaa lara lagbegbe Idiroko, lọjọ kẹfa, oṣu kẹrin, ọdun 2021 yii. Bi wọn ṣe da a duro to tun fere ge e si tun jẹ idi kan ti wọn fi mọ pe ọwọ rẹ ko mọ rara. Mọto Venza ni Kazeem n wa lọjọ naa gẹgẹ bi DSP Abimbọla Oyeyẹmi, Alukoro ọlọpaa nipinlẹ Ogun, ṣe sọ. Ki i ṣe pe wọn ko gba nọmba si mọto ọhun, APP 775 GB gan-an ni nọmba rẹ, Kazeem to n ṣiṣẹ abani-fọ-mọto lo yọ ọ kuro nigba to fẹẹ gbe e sa lọ. Alaye to ṣẹ fawọn ọlọpaa to to da a duro ni pe, ibi kan ti wọn ti n fọ mọto loun ti n ṣiṣẹ ni Festac, l’Ekoo. O ni ẹni to ni mọto yii ni koun fọ ọ ni, o si lọọ gẹrun ẹ nitosi ibẹ.


Ki i ṣe pe wọn ko gba nọmba si mọto ọhun, APP 775 GB gan-an ni nọmba rẹ, Kazeem to n ṣiṣẹ abani-fọ-mọto lo yọ ọ kuro nigba to fẹẹ gbe e sa lọ. Alaye to ṣẹ fawọn ọlọpaa to to da a duro ni pe, ibi kan ti wọn ti n fọ mọto loun ti n ṣiṣẹ ni Festac, l’Ekoo. O ni ẹni to ni mọto yii ni koun fọ ọ ni, o si lọọ gẹrun ẹ nitosi ibẹ. Ki kọsitọma naa too pada de, Kazeem loun gbe mọto naa pẹlu ero ọkan ati lọọ ta a. O ni ile Olominira Benin loun fẹẹ ta a si, ibẹ naa loun n gbe e lọ toun fi yọ nọmba rẹ kuro. Ọna Idiroko to loun fẹẹ gba debẹ lo ni oun wa toun fi ko sọwọ awọn ọlọpaa. Kọmiṣanna ọlọpaa ipinlẹ Ogun, Edward Ajogun, ti ni ki wọn wadii ọkunrin yii wo daadaa lati mọ iru iṣẹ buruku to ti ṣe ri, bẹẹ lo ni wọn yoo taa ri ẹ sipinlẹ Eko to ti jale, nitori ibẹ naa ni wọn yoo ti gbe e lọ sile-ẹjọ.


Ki kọsitọma naa too pada de, Kazeem loun gbe mọto naa pẹlu ero ọkan ati lọọ ta a. O ni ile Olominira Benin loun fẹẹ ta a si, ibẹ naa loun n gbe e lọ toun fi yọ nọmba rẹ kuro. Ọna Idiroko to loun fẹẹ gba debẹ lo ni oun wa toun fi ko sọwọ awọn ọlọpaa. Kọmiṣanna ọlọpaa ipinlẹ Ogun, Edward Ajogun, ti ni ki wọn wadii ọkunrin yii wo daadaa lati mọ iru iṣẹ buruku to ti ṣe ri, bẹẹ lo ni wọn yoo taa ri ẹ sipinlẹ Eko to ti jale, nitori ibẹ naa ni wọn yoo ti gbe e lọ sile-ẹjọ.


Ọkan lara awọn ọlọdẹ tawọn agbebọn yinbọn fun ni Ifẹwara ti ku o

Florence Babaṣọla Ọkan lara awọn ọlọdẹ ti wọn n ṣọ awọn oyinbo meji tawọn agbebọn ji gbe nibudo iwakusa kan labule Itikan niluu Ifẹwara ti jade laye bayii. Bakan naa ni awọn agbebọn naa ti beere miliọnu mẹwaa naira lati tu awọn oyinbo mejeeji; Messrs Zhao Jian ati Wen, silẹ lahamọ ti wọn wa. Lọjọ Aje, Móńdé, ọsẹ yii, lawọn agbebọn ya bo ibudo iwakusa naa, wọn yinbọn fun awọn ọlọdẹ meji ti wọn n ṣọ awọn oyinbo naa, lẹyin ti wọn ji awọn oyinbo ọhun gbe lawọn ara abule naa gbe awọn ọlọdẹ naa lọ si ọsibitu, ṣugbọn iwadii fi han pe ọkan lara awọn ọlọdẹ naa ti ku. Ọkan lara awọn adari ẹgbẹ awọn ọlọdẹ, Hunters Group of Nigeria, ẹka tipinlẹ Ọṣun, ṣugbọn ti ko fẹ ka darukọ oun, sọ pe ileewosan ni ọkunrin naa ku si. Alukoro ileeṣẹ ọlọpaa l’Ọṣun, SP Yẹmisi Ọpalọla sọ pe awọn ọlọpaa atawọn ikọ alaabo yooku ti wa ninu igbo latọjọ tiṣẹlẹ naa ti ṣẹlẹ lati ri awọn oyinbo naa gba kalẹ. Ọpalọla ṣalaye pe loootọ ni wọn ti beere miliọnu mẹwaa naira (#10m) lati tu awọn oyinbo naa silẹ, ṣugbọn ireti wa pe ọrọ naa yoo loju laipẹ.


Eyi ni ọrọ idaro ti iyawo Yinka Odumakin kọ nipa ọkọ rẹ

”To ba jẹ ka mi sinu mi sita la n na bii owo laye, aa jẹ pe lori ko le daa ni Yinka na eemi tiẹ si. ”Awọn dokita ni eemi to n mi ti n dinku jọjọ, ṣugbọn niṣe lọkọ mi ni ki wọn ba oun gbe kọmputa ti yoo fi kọ abala to maa n kọ loju iwe iroyin wa. ”Oun ki i ṣọ eemi rẹ lo to ba jẹ ti ka na an lori ọrọ ile aye rẹ ti i ṣe Yoruba, ati lori Naijiria, ayanfẹ rẹ tootọ. ”Mo ṣi n ranti ìpilẹ̀ṣẹ̀ ọ̀rọ̀ ifẹ wa pẹlu ọgbẹ́ ọkan to pọ, ifẹ to bẹrẹ ninu akolo Sanni Abacha. ”Ọkọ mi ki i ṣe ọdaran, emi naa ki i ṣe arufin pẹlu. Ẹṣẹ wa naa ko ju ti pe a n ja fẹtọọ, a n ṣaaju fun ara yooku gẹgẹ ba a ṣe ri latilẹ aye wa.


”Mo ṣi n ranti ìpilẹ̀ṣẹ̀ ọ̀rọ̀ ifẹ wa pẹlu ọgbẹ́ ọkan to pọ, ifẹ to bẹrẹ ninu akolo Sanni Abacha. ”Ọkọ mi ki i ṣe ọdaran, emi naa ki i ṣe arufin pẹlu. Ẹṣẹ wa naa ko ju ti pe a n ja fẹtọọ, a n ṣaaju fun ara yooku gẹgẹ ba a ṣe ri latilẹ aye wa. A o ṣi pada maa ranti iriri wa ninu awọn atimọle naa to ba ya. ”Ta lẹni naa to pade ololufẹ tiẹ l’Alagbọn?Yinka nikan naa lo fọrọ ifẹ lọọyan nibẹ, emi naa si lobinrin kan ṣoṣo ti yoo jẹ ‘hoo’ fun un. ”Agba ọjẹ lọọya nni, ẹni to jẹ olori awa ẹlewọn ta a n bu ọla fun, Oloye Gani Fawẹhinmi( SAM , SAN) lo mu wa mọra wa.


A o ṣi pada maa ranti iriri wa ninu awọn atimọle naa to ba ya. ”Ta lẹni naa to pade ololufẹ tiẹ l’Alagbọn?Yinka nikan naa lo fọrọ ifẹ lọọyan nibẹ, emi naa si lobinrin kan ṣoṣo ti yoo jẹ ‘hoo’ fun un. ”Agba ọjẹ lọọya nni, ẹni to jẹ olori awa ẹlewọn ta a n bu ọla fun, Oloye Gani Fawẹhinmi( SAM , SAN) lo mu wa mọra wa. Isọpo wa jẹ ti ajijagbara meji ti olori Àlùfáà ta a jọ wa ninu ijangbara yii so pọ, ta a si fi ibuba ṣe pẹpẹ igbeyawo wa, ti wiwa rere awọn eeyan wa si jẹ afojusun wa. ”Oloye sọ nipa mi fun Yinka pe ‘Yinka, ọkunrin ni.’ Atakọ atabo to wa lara mi ni Yinka fẹ! ”Igbeyawo ijijangbara la ṣe, igbiyanju la fi ṣakọkọ, ba o si ṣe ri daadaa ṣe fawọn eeyan wa ni lajọri ajọṣepọ wa.


Isọpo wa jẹ ti ajijagbara meji ti olori Àlùfáà ta a jọ wa ninu ijangbara yii so pọ, ta a si fi ibuba ṣe pẹpẹ igbeyawo wa, ti wiwa rere awọn eeyan wa si jẹ afojusun wa. ”Oloye sọ nipa mi fun Yinka pe ‘Yinka, ọkunrin ni.’ Atakọ atabo to wa lara mi ni Yinka fẹ! ”Igbeyawo ijijangbara la ṣe, igbiyanju la fi ṣakọkọ, ba o si ṣe ri daadaa ṣe fawọn eeyan wa ni lajọri ajọṣepọ wa. ”Yinka, o digba kọ, o daarọ ni, n oo ri ọ lodi keji lọdọ Ọlọrun Ọba. ”N o maa ṣeranti ojiji rẹ to o ya silẹ, n o maa yọ ninu rẹ lọ lai wẹyin rara. ”Nigba to jẹ wọn ki i gba ẹnikẹni laaye lati duro ti alaaarẹ lẹka iwosan nla to o wa (ICU) a fi ọ silẹ sọwọ itọju awọn agba dokita ni LASUTH, a fi ọ le Ọlọrun lọwọ pẹlu ireti pe a oo ri ọ laaarọ ọjọ keji.


”Yinka, o digba kọ, o daarọ ni, n oo ri ọ lodi keji lọdọ Ọlọrun Ọba. ”N o maa ṣeranti ojiji rẹ to o ya silẹ, n o maa yọ ninu rẹ lọ lai wẹyin rara. ”Nigba to jẹ wọn ki i gba ẹnikẹni laaye lati duro ti alaaarẹ lẹka iwosan nla to o wa (ICU) a fi ọ silẹ sọwọ itọju awọn agba dokita ni LASUTH, a fi ọ le Ọlọrun lọwọ pẹlu ireti pe a oo ri ọ laaarọ ọjọ keji. ”Awọn dokita lawọn ko mọ bawọn yoo ṣe tufọ iku rẹ fun mi lojukoju. ”Ni bayii ti iwe-ẹri iku rẹ ti wọn kọ lọsibitu ti wa lọwọ mi, mo ri i pe aago mọkanla ku ogun iṣẹju lo jade laye lalẹ ọjọ Ẹti rere (Good Friday) ( Iyẹn ọjọ keji, oṣu kẹrin, ọdun 2021). ”Ki i ṣe laaarọ ọjọ Satide, ọjọ kẹta, oṣu kẹrin, 2021.


”Awọn dokita lawọn ko mọ bawọn yoo ṣe tufọ iku rẹ fun mi lojukoju. ”Ni bayii ti iwe-ẹri iku rẹ ti wọn kọ lọsibitu ti wa lọwọ mi, mo ri i pe aago mọkanla ku ogun iṣẹju lo jade laye lalẹ ọjọ Ẹti rere (Good Friday) ( Iyẹn ọjọ keji, oṣu kẹrin, ọdun 2021). ”Ki i ṣe laaarọ ọjọ Satide, ọjọ kẹta, oṣu kẹrin, 2021. ”Nitori ilana sisọ otitọ ati sisọ nnkan bo ba ṣe ri, eyi ti Yinka ati emi funra mi fẹran pupọ- ti Yinka si fi gbogbo igbesi aye ẹ ni agba ṣe- o ṣe pataki lati jẹ kẹ ẹ mọ eyi ti i ṣe ọjọ iku rẹ gan- an. ”O waye, o jagun, o ṣẹgun!!! Titi lae la oo maa ba iṣẹ yii lọ, gẹ́gẹ́ bi awọn aṣaaju wa ṣe maa n wi.


”Nitori ilana sisọ otitọ ati sisọ nnkan bo ba ṣe ri, eyi ti Yinka ati emi funra mi fẹran pupọ- ti Yinka si fi gbogbo igbesi aye ẹ ni agba ṣe- o ṣe pataki lati jẹ kẹ ẹ mọ eyi ti i ṣe ọjọ iku rẹ gan- an. ”O waye, o jagun, o ṣẹgun!!! Titi lae la oo maa ba iṣẹ yii lọ, gẹ́gẹ́ bi awọn aṣaaju wa ṣe maa n wi. Naijiria ko ni i parun, Naijiria yoo yipada, yoo si di ilu nla. Naijiria yoo bọ si i nigba aye mi ati ni tiẹ naa paapaa, pẹlu bo o ṣe n gbe inu mi, inu awọn ọmọ wa atawọn ọmọ ti ko ti i waye rara. Ọmọwe Joe Okei-Odumakin Tusidee, ọjọ Iṣẹgun, ọjọ kẹfa, oṣu kerin, 2021


Naijiria ko ni i parun, Naijiria yoo yipada, yoo si di ilu nla. Naijiria yoo bọ si i nigba aye mi ati ni tiẹ naa paapaa, pẹlu bo o ṣe n gbe inu mi, inu awọn ọmọ wa atawọn ọmọ ti ko ti i waye rara. Ọmọwe Joe Okei-Odumakin Tusidee, ọjọ Iṣẹgun, ọjọ kẹfa, oṣu kerin, 2021


Mo mọ Tinubu daadaa, oun lo le ṣe aarẹ lọdun 2023- Alagba Faṣọranti

Adefunkẹ Adebiyi,Abẹokuta Olori ẹgbẹ Afẹnifẹre to ṣẹṣẹ gbe kinni ọhun silẹ fun Oloye Ayọ Adebanjọ, Alagba Reuben Faṣọranti, ti sọ pe oun fara mọ ọn daadaa pe ki Aṣiwaju Bọla Tinubu, di aarẹ Naijiria lọdun 2023, nitori ẹni toun mọ daadaa ti yoo si ṣe ohun ti araalu n fẹ ni bo ba de ipo naa. Ikọ to n polongo ibo fun Tinubu, eyi ti wọn n pe ni ‘South West Agenda For Asiwaju Bola Ahmed Tinubu’(SWAGA 23) lo ṣabẹwo sile Alagba Faṣọranti niluu Akurẹ, ti wọn waa beere fun atilẹyin baba naa. Ninu ọrọ ti baba ẹni ọdun marundinlọgọrun-un(95) naa sọ fun wọn lo ti fi atilẹyin rẹ han fun Tinubu, baba naa sọ pe,’’Tinubu kunju oṣuwọn lati ṣakoso Naijiria, nitori oriṣiiriṣii nnkan lo ti gbe ṣe lorilẹ-ede yii. Mo fọwọ si i, mo si tun gba a ladura pe ki Ọlọrun jẹ ko ṣee ṣe fun un. Nitori to ba depo naa tan, gbogbo ohun ti a fẹ ni yoo ṣe. Tinubu ko ni i ja awọn ọmọ Naijiria kulẹ, mo mọ ọn daadaa’’ Baba fi kun un pe ọna kan ṣoṣo ti ipo aarẹ ko fi ni i bọ mọ Yoruba lọwọ lọdun 2023 ni ki gbogbo eeyan gbaruku ti Tinubu, o ni didun lọsan yoo so bi gbogbo ilu ba ṣatilẹyin fun un.


Mo fọwọ si i, mo si tun gba a ladura pe ki Ọlọrun jẹ ko ṣee ṣe fun un. Nitori to ba depo naa tan, gbogbo ohun ti a fẹ ni yoo ṣe. Tinubu ko ni i ja awọn ọmọ Naijiria kulẹ, mo mọ ọn daadaa’’ Baba fi kun un pe ọna kan ṣoṣo ti ipo aarẹ ko fi ni i bọ mọ Yoruba lọwọ lọdun 2023 ni ki gbogbo eeyan gbaruku ti Tinubu, o ni didun lọsan yoo so bi gbogbo ilu ba ṣatilẹyin fun un. Ṣugbọn latigba ti baba ti sọrọ yii lawọn eeyan ti n bu ẹnu atẹ lu olori ẹgbẹ Afẹnifẹre tẹlẹ naa, oriṣiiriṣii ọrọ lo si n ja ran-in lori ayelujara bayii si baba naa, ti wọn n sọ pe ojo ogbo ti n da ọkunrin yii laamu, wọn ni ko daju pe o mọ ohun to n sọ. Ọpọ eeyan lo n sọ pe ṣe baba ti gbagbe iku ọmọ rẹ tawọn Fulani pa lọdun 2019, Funkẹ Ọlakunrin, ni. Wọn ni ṣe ko ranti ọrọ ti Tinubu sọ nigba to lọọ ki baba naa nile lori iku Funkẹ, to ni ki i ṣe Fulani lo pa obinrin naa, abi maaluu wo lawọn to n sọ bẹẹ ri lọwọ awọn to pa Funkẹ.


Ṣugbọn latigba ti baba ti sọrọ yii lawọn eeyan ti n bu ẹnu atẹ lu olori ẹgbẹ Afẹnifẹre tẹlẹ naa, oriṣiiriṣii ọrọ lo si n ja ran-in lori ayelujara bayii si baba naa, ti wọn n sọ pe ojo ogbo ti n da ọkunrin yii laamu, wọn ni ko daju pe o mọ ohun to n sọ. Ọpọ eeyan lo n sọ pe ṣe baba ti gbagbe iku ọmọ rẹ tawọn Fulani pa lọdun 2019, Funkẹ Ọlakunrin, ni. Wọn ni ṣe ko ranti ọrọ ti Tinubu sọ nigba to lọọ ki baba naa nile lori iku Funkẹ, to ni ki i ṣe Fulani lo pa obinrin naa, abi maaluu wo lawọn to n sọ bẹẹ ri lọwọ awọn to pa Funkẹ. Awọn mi-in tilẹ sọ pe afẹnifẹbi ni baba, o ti kuro ninu ẹgbẹ Afẹnifẹre. Bẹẹ lawọn mi-in sọ pe owo ti wọn gbe wa fun baba arugbo naa lo n ṣiṣẹ rẹ. Wọn ni nigba tawọn SWAGA 23 ko ti i wa sile rẹ, njẹ o polongo atilẹyin fun Tinubu bi, wọn ni owo ti wọn waa fi di Baba Faṣọranti lẹnu lo jẹ ko maa sọ ohun ti ko tọ sẹnu ẹni ti ọjọ ti dalẹ fun bii eyi.


Awọn mi-in tilẹ sọ pe afẹnifẹbi ni baba, o ti kuro ninu ẹgbẹ Afẹnifẹre. Bẹẹ lawọn mi-in sọ pe owo ti wọn gbe wa fun baba arugbo naa lo n ṣiṣẹ rẹ. Wọn ni nigba tawọn SWAGA 23 ko ti i wa sile rẹ, njẹ o polongo atilẹyin fun Tinubu bi, wọn ni owo ti wọn waa fi di Baba Faṣọranti lẹnu lo jẹ ko maa sọ ohun ti ko tọ sẹnu ẹni ti ọjọ ti dalẹ fun bii eyi. Yatọ si Baba Faṣọranti, awọn ọba meji to tun fi atilẹyin wọn han fun Bọla Tinubu l’Ondo ni, Ọsẹmawe, Ọba Victor Kiladejọ, ati Abodi Ikalẹ, Ọba George Faduyile. Wọn ni ki gbogbo ọmọ Yoruba ti Jagaban lẹyin, nitori oun ni ipo aṣiwaju Naijiria tọ si.


Yatọ si Baba Faṣọranti, awọn ọba meji to tun fi atilẹyin wọn han fun Bọla Tinubu l’Ondo ni, Ọsẹmawe, Ọba Victor Kiladejọ, ati Abodi Ikalẹ, Ọba George Faduyile. Wọn ni ki gbogbo ọmọ Yoruba ti Jagaban lẹyin, nitori oun ni ipo aṣiwaju Naijiria tọ si.


Ọwọ tẹ awọn Fulani mẹta pẹlu nnkan ija oloro l’Akurẹ

Oluṣẹyẹ Iyiade, Akurẹ Ọwọ ileesẹ ọlọpaa ipinlẹ Ondo ti tẹ awọn Fulani mẹta ti wọn ka awọn nnkan ija oloro ati oogun abẹnu gọngọ mọ lọwọ l’Akurẹ. Awọn mẹtẹẹta ọhun, Salisu Abdullahi, Mamuda Adamu àti Tijani Alilu, ni wọn dibọn bi awọn to n fi ọmọlanke sa panti kaakiri adugbo kọwọ too tẹ wọn lagbegbe Ala, nijọba ibilẹ Ariwa Akurẹ, laaarọ ọjọ Aje, Mọnde, ọsẹ ta a wa yii. Salisu atawọn ẹmẹwa rẹ la gbọ pe wọn ha sọwọ awọn ọlọpaa tesan Ọda, lasiko ti wọn n ṣayẹwo awọn ọkọ ati ọkada to n gba agbegbe Ala kọja. Ọkada ti wọn gun lawọn agbofinro naa kọkọ da duro, ibi tí wọn si ti n tú ẹru to wa ninu ọmọlanke tí wọn de sẹyin ni wọn ti ṣalabaapade awọn nnkan ija oloro ati ọpọlọpọ oogun laarin awọn panti ti wọn ko sinu rẹ. Nigba to n fidi iṣẹlẹ naa mulẹ, Alukoro ileesẹ ọlọpaa ipinlẹ Ondo, Tee-Leo, Ikoro ni awọn tọwọ tẹ ọhun ko ti i ri alaye to nitumọ ṣe lori awọn nnkan ija oloro tí wọn ba ni ikawọ wọn.


Awọn agbebọn ji oyinbo meji gbe n’Ifẹwara

Florence Babaṣọla Ileeṣẹ ọlọpaa ipinlẹ Ọṣun ti sọ pe iwadii ti bẹrẹ lori iṣẹlẹ ijinigbe kan to ṣẹlẹ labule Okepa/Itikan, niluu Ifẹwara, lọjọ Aje oṣẹ yii. Awọn oyinbo naa ni Messers Zhao Jian, ẹni ọdun mẹtalelogun ati Wen to jẹ ọmọ aadọta ọdun. Ninu atẹjade kan ti Alukoro ileeṣẹ ọlọpaa, SP Yẹmisi Ọpalọla fi sita, ibudo iwakusa kan niluu naa lawọn janduku agbebọn naa ti ya bo awọn to n ṣiṣẹ nibẹ. Meji lara awọn ẹṣọ alaabo ileeṣẹ aladaani kan ti wọn n ṣọ awọn oyinbo naa ni wọn kọkọ yinbọn lu ki wọn too ji awọn oyinbo gbe. Ọpalọla ṣalaye pe wọn ti gbe awọn to fara pa naa lọ sileewosan, nigba ti awọn ikọ agbofinro ti bẹrẹ iṣẹ gidigidi lati gba awọn oyinbo ti wọn ji lọ naa.